Ο απόλυτος οδηγός για περιποίηση τον χειμώνα – Μέρος 2ο! - CozyVibe\nHome / Beauty / Ο απόλυτος οδηγός για περιποίηση τον χειμώνα – Μέρος 2ο!\nΟ απόλυτος οδηγός για περιποίηση τον χειμώνα – Μέρος 2ο!\nWinter’s Survival Tips- Μέρος 2ο!\nΙnside out Hydration!\nΗ ομορφιά ξεκινάει από τη διατροφή μας. Συγκεκριμένες τροφές όπως το σέλινο, οι ντομάτες, τα αγγουράκια, τα κολοκυθάκια και τα καρότα, αποτελούν πολύτιμους σύμμαχους ομορφιάς και ευεξίας. Καταναλώστε φρούτα και λαχανικά, εξοπλιστείτε με βιταμίνη C και ψευδάργυρο που προωθούν την παραγωγή κολλαγόνου και ελαστίνης, και εκμεταλλευτείτε τα ωμέγα-3 που βρίσκονται κυρίως σε λιπαρά ψάρια, για να θωρακίσετε την επιδερμίδα σας και τον χειμώνα!\nDo it like Cleopatra!\nΗ Κλεοπάτρα φημίζονταν για την αψεγάδιαστη επιδερμίδα και τα beauty μυστικά της. Ακολουθήστε το πρότυπό της και εκμεταλλευτείτε τα θαυματουργά συστατικά του γάλακτος για την υγεία της επιδερμίδας σας. Το γάλα αποτελεί φυσικό καθαριστικό για το ξηρό ή το γηρασμένο δέρμα λόγω του γαλακτικού οξέος που περιέχει. Η μέθοδος είναι απλή: Απλώστε σε ένα βαμβάκι κρύο γάλα και απομακρύνετε καθημερινά από την επιδερμίδα σας το μακιγιάζ. Το αποτέλεσμα θα είναι λαμπερή, καθαρή και βελούδινη επιδερμίδα!\nΜια θαυματουργή χειροποίητη μάσκα ομορφιάς μπορεί να σώσει τις γυναίκες που έχουν πολύ ξηρή επιδερμίδα. Φτιάξτε μόνες σας την εύκολη μάσκα με αβοκάντο, ελαιόλαδο και μέλι και επανορθώστε την ξηρή και αφυδατωμένη επιδερμίδα σας. Αφήστε τη μάσκα για περίπου 20 λεπτά στο πρόσωπό σας και ξεβγάλτε με άφθονο νερό!\nAlmond oil before shower.\nΤα συχνά και ζεστά ντους μπορεί να κάνουν ακόμη πιο ξηρή την επιδερμίδα μας. Ποιος όμως μπορεί να αρνηθεί την χαλάρωση που προκαλεί ένα καυτό μπάνιο; Για αυτό η λύση απαντάται στο θαυματουργό αμυγδαλέλαιο. Πριν κάνετε ντους, απλώστε στο σώμα σας μια γενναία ποσότητα αμυγδαλέλαιο και θωρακίστε το δέρμα σας από την αφυδάτωση!\nBody shea butter!\nΤο σώμα σας έχει ανάγκη από μια πιο ”βαριά” κρέμα σώματος κατά τους χειμερινούς μήνες. Αντικαταστήστε την καλοκαιρινή λοσιόν σώματος με ένα body shea butter που θα ενυδατώσει το δέρμα σας σε βάθος και θα το προστατέψει από τις κακουχίες του χειμώνα.\nExtra beauty info: Χάρη στα φυσικά λιπίδια που περιέχει το shea butter έχει φυσικές ενυδατικές ιδιότητες που χαρίζουν βελούδινη και λαμπερή επιδερμίδα.\nΤα χέρια μας είναι τόσο ευαίσθητα όσο και το πρόσωπό μας. Τα άκρα είναι ίσως το μόνο σημείο που μένει εκτεθειμένο όλη μέρα στις έντονες καιρικές συνθήκες. Προστατέψτε λοιπόν τα χέρια σας από το κρύο με ειδικά σχεδιασμένες κρέμες χεριών που περιέχουν φυσικά συστατικά όπως κερί μέλισσας, ροδόνερο, λάδι καμέλιας και αμυγδαλέλαιο.\n+1. Stylish sunglasses!\nΤα γυαλιά ηλίου πρέπει να είναι το αγαπημένο σας αξεσουάρ και τον χειμώνα. Αφενός για λόγους στυλ και αφετέρου για λόγους υγείας, τα γυαλιά ηλίου δεν πρέπει ποτέ να λείπουν από την τσάντα σας. Φορέστε τα καθημερινά ώστε να μη ζαρώνετε το πρόσωπο από τον ήλιο καθώς η συγκεκριμένη κίνηση προκαλεί ρυτίδες γύρω από τα μάτια.


Πολιτική απορρήτου – Επίσημη Ιστοσελίδα Colosseum Creek Motel and Roadhouse | Μοτέλ σε Colosseum\nΓια να σας παρέχει την καλύτερη δυνατή εμπειρία, το Colosseum Creek Motel and Roadhouse χρησιμοποιεί δικά του cookies και cookies τρίτων μερών στον ιστοχώρο του για τεχνικούς και αναλυτικούς σκοπούς καθώς και για σκοπούς μάρκετινγκ. Εάν συνεχίσετε την περιήγησή σας στον ιστοχώρο μας, συμφωνείτε με τη χρήση των cookies από εμάς. Για περισσότερες πληροφορίες, παρακαλούμε συμβουλευτείτε τη Γνωστοποίηση για τα Cookies.\nΗ παρούσα Πολιτική Απορρήτου ισχύει για το www.colosseumcreek.com, το οποίο ανήκει στο και τελεί υπό τη διαχείριση τουColosseum Creek Motel and Roadhouse. Αυτή η Πολιτική Απορρήτου περιγράφει τον τρόπο με τον οποίο συγκεντρώνουμε και χρησιμοποιούμε πληροφορίες, οι οποίες μπορεί να περιλαμβάνουν προσωπικά δεδομένα που δίνετε στον ιστοχώρο μας: www.colosseumcreek.com. Περιγράφει επίσης τις επιλογές που έχετε αναφορικά με τη χρήση των προσωπικών σας δεδομένων και τον τρόπο με τον οποίο μπορείτε να δείτε και να ενημερώσετε τα δεδομένα αυτά.\nΑν θέλετε να εξαιρεθείτε από την επεξεργασία δεδομένων που αναφέρονται στους όρους Γ-ΣΤ και δεν έχετε άμεση πρόσβαση σε κάποιον μηχανισμό εξαίρεσης (δεν υπάρχει για παράδειγμα στις ρυθμίσεις του λογαριασμού σας), παρακαλούμε επικοινωνήστε με το pdndcole@bigpond.com .\nΒασιζόμαστε σε εσάς για να διασφαλίζετε ότι τα προσωπικά σας στοιχεία είναι πλήρη, ορθά και επικαιροποιημένα. Παρακαλούμε ενημερώστε μας εγκαίρως για τυχόν αλλαγές ή ανακρίβειες στα προσωπικά σας στοιχεία, επικοινωνώντας με το pdndcole@bigpond.com . Θα χειριστούμε το αίτημά σας σύμφωνα με την ισχύουσα νομοθεσία.\nΑν έχετε ερωτήσεις ή προβληματισμούς σχετικά με την επεξεργασία των προσωπικών σας δεδομένων από εμάς ή εάν θέλετε να ασκήσετε τα δικαιώματά σας που απορρέουν από αυτήν την πολιτική, μπορείτε να επικοινωνήσετε μαζί μας μέσω του pdndcole@bigpond.com . Μπορείτε επίσης να επικοινωνήσετε με την τοπική αρχή προστασίας δεδομένων για τυχόν ερωτήσεις και παράπονα.


Η Nintendo χρειάζεται να προσέξει - Απόψεις\nΗ Nintendo χρειάζεται να προσέξει\n18/03/2017 6:17 μμ.\nΓιατί τα αρχικά νούμερα δεν λένε τίποτα.\nΜετά από ένα ηχηρό «χαστούκι» από την κακή πορεία του Wii U, η Nintendo χρειαζόταν να βρει μια νέα λύση που θα της έδινε ξανά τη χαμένη θέση στην αγορά των «μεγάλων» του gaming. Και όταν αναφέρω θέση, προφανώς και δεν μιλάω ξεκάθαρα για μερίδια και κερδοφορίες. Μιλάω για το να μπει στο μυαλό του χρήστη ως εναλλακτική η πρότασή της. Το Wii U ποτέ δεν τα κατάφερε να σταθεί επάξια απέναντι στις αντίστοιχες κονσόλες της Sony και της Microsoft. Το Nintendo Switch κατέγραψε δυναμική είσοδο στην αγορά με εμπορική επιτυχία που τονίστηκε για όλες τις αγορές του πλανήτη και υπερ-προβλήθηκε [λογικότατα] και από την ίδια την εταιρεία.\nΕίναι όμως αυτή η αρχική επιτυχία αρκετή για να αποδείξει κάτι; Σαφώς και όχι. Το ότι το κοινό της Nintendo ήθελε ένα σύστημα που να ξεχωρίζει και να μπορεί να προσφέρει διασκέδαση σε πιο σύγχρονο περιβάλλον, το γνωρίζουμε. Το ότι το υβριδικό του πράγματος είναι αρκετά θελκτικό, επίσης το γνωρίζουμε. Το μεγαλύτερο πρόβλημα της Nintendo και του Switch ωστόσο παραμένει το λογισμικό και συγκεκριμένα το λογισμικό τρίτων εταιρειών. Η Nintendo έχει ανακοινώσει πως αναμένονται πάρα πολλά παιχνίδια και ιδιαίτερα αρκετά indie games στο Nintendo Switch. Το πρόβλημα όμως είναι πως σημαντικές κυκλοφορίες, ακόμη και τις φετινής χρονιάς, δεν δείχνουν να εμφανίζονται στην πρότασή της.\nΗ πρώτη εικόνα της αγοράς, σίγουρα περιλαμβάνει όλους όσους θα αγόραζαν την κονσόλα έτσι κι αλλιώς με την κυκλοφορία της [ασχέτως αν μιλάμε για φανατικούς φίλους της Ninty ή όχι]. Ωστόσο, για να πετύχει το σύστημα χρειάζεται να καλύπτει τις ανάγκες και των υπολοίπων καταναλωτών. Και αυτό θα φανεί αν συμβαίνει μόνο σε βάθος χρόνου και αφού δούμε μέσα σε έναν ορίζοντα 6μήνου [τουλάχιστον] το τι θα κυκλοφορήσει.\nΑυτό που πρέπει να είναι ξεκάθαρο πάντως είναι πως η περίοδος λανσαρίσματος μιας κονσόλας οικιακής ψυχαγωγίας δεν είναι σε καμία των περιπτώσεων η ιδανική για να βγουν τα συμπεράσματα. Οι early adopters αλλοιώνουν σαφώς την εικόνα και ειδικά στην περίπτωση του Nintendo Switch έχουμε και το πλέον αναμενόμενο The Legend of Zelda: Breath of the Wild που έκανε ταυτόχρονα την εμφάνισή του.\nΑς κρατάμε λοιπόν μικρό καλάθι. Όχι γιατί το Nintendo Switch δεν αξίζει, αλλά γιατί ακόμη είναι νωρίς να πούμε ότι είναι πετυχημένο και κέρδισε το ενδιαφέρον των καταναλωτών.


Η συνέντευξη του Κυριακου Μητσοτακη στον Νίκο Χατζηνικολαου. Τι είπε για Βενιζελο και Βαρουφάκη.\n3/06/2019 - 21:42μμ\nΑπαντώντας στον Νίκο Χατζηνικολάου, ο πρόεδρος της ΝΔ Κυριάκος Μητσοτάκης, κάνει αποτίμηση των δύο εκλογικών αναμετρήσεωΗ συνέντευξη του Κυριακου Μητσοτακη στον Νίκο Χατζηνικολαου. Τι είπε για Βενιζελο και Βαρουφάκη.ν, μιλά για την οικονομία και την κοινωνία και ξεδιπλώνει το σχέδιό του για την “επόμενη ημέρα” στη χώρα.\n“Θέλω να αξιοποιήσω τον χρόνο μέχρι τις εκλογές και να πείσω τους συμπολίτες μας που επέλεξαν άλλα κόμματα” δήλωσε o Kυριάκος Μητσοτάκης αναφέροντας παράλληλα ότι δεν τον εξέπληξε το εκλογικό αποτέλεσμα και πως η ψήφος στη ΝΔ «ήταν και θετική προς τον προγραμματικό ήπιο λόγο της ΝΔ και αρνητική προς τον ΣΥΡΙΖΑ».\n“Δεν σκέφτομαι πώς θα είναι την επόμενη μέρα ο Αλέξης Τσίπρας και ο ΣΥΡΙΖΑ. Το πρώτο μου μέλημα είναι να έχω όσο πιο δυνατόν ισχυρή εντολή” είπε και τόνισε ότι θα συνεχίσει τις περιοδείες του στην Περιφέρεια για να προβάλλει τον προγραμματικό του λόγο. Προανήγγειλε ότι δεν θα συνεχίσει τις προεκλογικές συγκεντρώσεις αλλά θα κάνει συζητήσεις, με εξαίρεση μια κεντρική συγκέντρωση.\n“Αυτές οι συγκεντρώσεις είναι η χαρά των σκηνοθετών”, είπε χαρακτηριστικά.”Πρέπει να πάμε να βρούμε εμείς το λαό και τη νεολαία”, σημείωσε και τόνισε πως γκρεμίστηκαν ταμπού σε αυτές τις εκλογές καθώς η ΝΔ ήλθε πρώτη στους νέους και τους δημοσίους υπαλλήλους.\nΑπέφυγε να σχολιάσει τις εξελίξεις στο ΚΙΝΑΛ, ενώ τόνισε ότι δεν θα είναι στα ψηφοδέλτια της ΝΔ ο κ. Βενιζέλος, ούτε υπάρχει θέμα συνεργασίας. Απέκλεισε ενδεχόμενο συνεργασίας και με τον κ. Βαρουφάκη μετά τη θέση του πρώην υπουργού ότι μπορεί να συνεργαστεί με τη ΝΔ λέγοντας “εμάς μας ρώτησε;”.\nΣημείωσε ότι “δεν υπάρχει δυνατότητα συνεργασίας με το ΣΥΡΙΖΑ μετεκλογικά” τονίζοντας εξάλλου πως λόγω του εφιάλτη της απλής αναλογικής η χώρα θα κυβερνηθεί σε κάθε περίπτωση. Πρόσθεσε πως ο κυρίαρχος λαός θα αποφασίσει για το εάν θα εκλεγεί μια ισχυρή κυβέρνηση ή όχι.\n“Ουδέποτε μίλησα για επταήμερη εργασία αλλά για επταήμερη λειτουργία” ξεκαθάρισε ο Κυρ. Μητσοτάκης ενώ υπογράμμισε πως εκτός από την απλοποίηση της γραφειοκρατίας για τις 120 δόσεις θα υπάρξει και ειδική μέριμνα για τους συνεπείς φορολογούμενους. Διαβεβαίωσε ότι δεν θα υπάρξει “καμία απόλυση δημοσίου υπαλλήλου”, ούτε υπάρχει ενδεχόμενο να κλείσει την ΕΡΤ.\n“Χρέος μου είναι να ενώσω τους πολίτες και δεν υπάρχει ουδεμία περίπτωση ρεβανσισμού”, ξεκαθάρισε ο πρόεδρος της ΝΔ, που παράλληλα είπε ότι θα συμμετάσχει σε ντιμπέιτ με τον κ. Τσίπρα και τους υπόλοιπους αρχηγούς , όπως συνήθως ορίζει η διακομματική.


Αρχίζουν οι εκπτώσεις – INLIFE by INPAOK\nΚοινωνια 23 Οκτωβρίου 2018 0\nΤι ανακοίνωσε ο Εμπορικός Σύλλογος Θεσσαλονίκης\nΣε περίπου μία εβδομάδα αρχίζει η ενδιάμεση φθινοπωρινή εκπτωτική περίοδος, στην αγορά της Θεσσαλονίκης.\nΌπως ανακοίνωσε ο Εμπορικός Σύλλογος θα ξεκινήσει την Πέμπτη 1 Νοεμβρίου και θα διαρκέσει μέχρι το Σάββατο 10 Νοεμβρίου.\n«Οι ανωτέρω ημερομηνίες της ενδιάμεσης εκπτωτικής περιόδου είναι δεσμευτικές για τα εμπορικά καταστήματα της Μητροπολιτικής Ενότητας Θεσσαλονίκης και δεν επιτρέπεται παράταση της εκπτωτικής περιόδου πέραν της 10ης Νοεμβρίου», τονίζει στην ανακοίνωσή του ο ΕΣΘ.\nΑκόμη επισημαίνει ότι: «Κατά τη διάρκεια των εκπτώσεων, πέραν της αναγραφής της παλαιάς και της νέας τιμής των προϊόντων και υπηρεσιών που πωλούνται με έκπτωση, επιτρέπεται η αναγραφή και η εμπορική επικοινωνία ποσοστού έκπτωσης».\nΝα σημειωθεί πως τα εμπορικά καταστήματα μπορούν να λειτουργήσουν (προαιρετικά) την Κυριακή 4 Νοεμβρίου (πρώτη Κυριακή της ενδιάμεσης φθινοπωρινής εκπτωτικής περιόδου του Νοεμβρίου 2018) με προτεινόμενο ωράριο λειτουργίας: 11:00 πμ – 18:00 μμ.\nΠρεμιέρα της μεγαλύτερης γέφυρας του κόσμου (pics)\nΚοινωνια 20 Δεκεμβρίου 2019 0\nΚοινωνια 12 Ιουλίου 2020 0


Μικρή βιβλιοφάγος: Τι άκουσε η Πασχαλίτσα και Ο Ζαχαρής και ο μονόκερος - Mama Petounia\nΜικρή βιβλιοφάγος: Τι άκουσε η Πασχαλίτσα και Ο Ζαχαρής και ο μονόκερος\nby Mama Petounia - Μαρτίου 06, 2018\nΣήμερα σας παρουσιάζω δυο πολύ όμορφα και χαρούμενα βιβλία, τα οποία άρεσαν πολύ στην Χριστίνα (η οποία μου παρέδωσε πίσω την συγκεκριμένη στήλη, μιας και έχει άλλες δουλειές να κάνει...) τα οποία περνάνε τα μηνύματα που θέλουνε, μέσα από το χιούμορ, τα χρώματα και την ζωντανή και ευχάριστη αφήγησή τους!\nΜπορεί ένα σιωπηλό και μικροσκοπικό πλασματάκι να σώσει ένα ολόκληρο αγρόκτημα από δυο πονηρούς κλέφτες;\nΗ Τζούλιαν Ντόναλντσον, η δημοφιλής και βραβευμένη συγγραφέας του Γκρούφαλο, μας λέει πως μπορεί!\nΣτο καινούργιο της βιβλίο "Τί άκουσε η πασχαλίτσα", μέσα από τα πολύ όμορφα στιχάκια της, μας εξιστορεί μια ξεκαρδιστική ιστορία που διαδραματίζετε σε ένα αγρόκτημα γεμάτο ζώα, όπου μια μικρή πασχαλίτσα που μένει σιωπηλή και παρατηρεί τα πάντα, καταστρώνει ένα έξυπνο σχέδιο για να γλυτώσει την αγελάδα του αγροκτήματος από τα χέρια δυο πονηρών ληστών.\nΗ μικρή πασχαλίτσα μας θυμίζει πως ακόμα και τα πιο σιωπηλά και ντροπαλά πλάσματα, είναι ικανά να καταφέρουν τα πιο απίθανα πράγματα φτάνει να το θελήσουν. Και ακόμα πως το "Μαζί" είναι πιο δυνατό από το "Μόνος". Ένα βιβλίο γραμμένο με ενσυναίσθηση, και με μια πολύ όμορφη εικονογράφηση από την εξίσου βραβευμένη Λίντια Μονκς, που απευθύνετε σε παιδιά από τριών ετών και πάνω.\nΤο δεύτερο βιβλίο της Ντόναλντσον "Ο Ζαχαρής και ο μονόκερος", είναι γραμμένο και αυτό σε στιχάκια και εικονογραφημένο από την Λίντια Μονκς.\nΗ γνωστή φράση "Πρόσεχε τι εύχεσαι" νομίζω πως ταιριάζει απόλυτα σε αυτήν την ιστορία.\nΟ Ζαχαρής ένα ξύλινο αλογάκι, παρόλο που περνάει καλά ως παιδικό παιχνίδι στο σπίτι που μένει, εύχεται να μπορούσε κάποια στιγμή να γνωρίσει τον έξω κόσμο από κοντά. Η ευχή του γίνεται πραγματικότητα, όταν ένας λευκός μονόκερος τον μεταμορφώνει σε αληθινό άλογο. Ζει διάφορες περιπέτειες μέχρι να βρει την ταυτότητα του και αυτό που πραγματικά θέλει να είναι.\n'Ένα βιβλίο για την αναζήτηση του εαυτού μας, που διαβάζετε ευχάριστα και δυνατά!\nΤέλος, ένα να αντίτυπο του κάθε βιβλίου μπορεί να γίνει δικό σας, αν πάρετε μέρος στον διαγωνισμό που τρέχει από σήμερα στην σελίδα μου στο Facebook αλλά και στον λογαριασμό μου στο Instagram!\nTags : ΒΙΒΛΙΑ, ΔΙΟΠΤΡΑ, ΜΙΚΡΗ ΒΙΒΛΙΟΦΑΓΟΣ, ΠΑΙΔΙ\nΜεγάλη βιβλιοφάγος: Ιστορία χωρίς όνομα\nΜικρή βιβλιοφάγος: Το κουνελάκι άκουγε\nI love you so Matcha!\nApivita: Μια πρόσκληση όλο γλύκα\nΜικρή βιβλιοφάγος: Το Τζάτζαλο, Φτου και βγαίνω κα...\nEssential Energy by Shiseido: Μια κρέμα με Ιαπωνικ...\nΜικρή βιβλιοφάγος: Τι άκουσε η Πασχαλίτσα και Ο Ζα...


Akriderm αναλογικά φτηνά - μια λίστα με τις τιμές, τη σύγκριση - Πρόληψη 2022\nMoles (nevi) έχουν περισσότερους καυκάσιους. Κηλίδες χρώματος σχηματίζονται στο σώμα, το πρόσωπο και ακόμη και το βολβό. Οι Nevi διαφέρουν ως προς το σχήμα, το χρώμα, το μέγεθος, την τοποθεσία.\nΟι Pinworms είναι παρασιτικά σκουλήκια που, όταν απελευθερωθούν στο έντερο, προκαλούν εντεροβίωση. Αυτά είναι τα ίδια τα σκουλήκια με τα οποία οι μητέρες μας μας φοβίζουν στην παιδική ηλικία. "Μη βάζετε τα βρώμικα χέρια σας στο στόμα σας!" Τα σκουλήκια θα αρχίσουν στην κοιλιά! "- έκαναν θλίψη συνεχώς και δεν το συνθέτουν καθόλου για να μας τρομάξουν.\nΤα πιο φθηνά χάπια μύκητας για αποτελεσματική θεραπεία


Η κοριτσάρα με τα… πράσινα! (pics) | Goal News Cy\nΤΑ ΚΟΡΙΤΣΙΑ ΤΟΥ GOALΗ κοριτσάρα με τα… πράσινα! (pics)\nΗ κοριτσάρα με τα… πράσινα! (pics)\nΤη συναντήσαμε με μαγιό διαφόρων χρωμάτων, αλλά κέρδισε μια θέση στην καρδιά μας με τη φανέλα του Παναθηναϊκού! Η Ηλιάνα Γιαννακοπούλου ξεχωρίζει εντός και εκτός γηπέδων και έχουμε αποδείξεις για αυτό!\n«Μεγάλωσε» στα τμήματα υποδομής του Παναθηναϊκού, αγωνίστηκε με την πράσινη φανέλα και την αποχωρίστηκε μόνο για να ακολουθήσει τις σπουδές της στην Πάτρα.\nΗ Ηλιάνα Γιαννακοπούλου μπορεί να μοιάζει προορισμένη για… μοντέλο, αλλά δεν ασχολήθηκε με τις ευκαιρίες που της προσφέρθηκαν για να το ακολουθήσει, αφού δεν σταματάει να ονειρεύεται το μέλλον της στα γήπεδα. Κάτι που συνδυάζει με τη δεύτερη ενασχόλησή της, τις σπουδές στο Βιολογικό τμήμα του Πανεπιστημίου Πατρών.\nΗ 20χρονη ακραία πόζαρε με άνεση στον φακό του Κουκούτσι ο οποίος -για να τα λέμε όλα- πάτησε μόνο το «κλικ». Το κορμί της Ηλιάνας δεν χρειάστηκε ρετούς και άλλα τέτοια… μαγικά που συνηθίζει ο καλλιτέχνης του Photoshop -και ελάχιστες γυναίκες μπορούν να αποφύγουν σε αντίστοιχες φωτογραφίσεις.


Μάρεν Άντε, μια Γερμανίδα στις Κάννες | Κοινωνία & Πολιτισμός | DW | 23.05.2016\nΜάρεν Άντε, μια Γερμανίδα στις Κάννες\nΉταν αναμφίβολα το αγαπημένο παιδί των κριτικών κινηματογράφου για την κατάκτηση του φετινού Χρυσού Φοίνικα στις Κάννες. Η Γερμανίδα σκηνοθέτιδα Μάρεν Άντε άφησε τις καλύτερες εντυπώσεις σε κοινό και κριτικούς με την ταινία της «Τόνι Έρντμαν». Μια Γερμανίδα στο διαγωνιστικό μέρος του σημαντικού κινηματογραφικού θεσμού και μάλιστα… με κωμωδία! «Ένα μικρό θαύμα» έγραψε πρόσφατα η βρετανική εφημερίδα Guardian. «Η καλύτερη γερμανική κωμωδία 162 λεπτών που έχετε δει ποτέ» ανέφερε το σημαντικό περιοδικό «Hollywood Reporter» υπογραμμίζοντας ότι πράγματι πρόκειται για μια απρόσμενα ξεκαρδιστική κωμωδία. Με αντίστοιχη θέρμη υποδέχτηκαν την ταινία κριτικοί στη Γαλλία και την Ισπανία.\nΠαρά το γεγονός ότι λίγο πριν από την έναρξη της τελετής απονομής των επίσημων βραβείων η ταινία της Άντε είχε λάβει το Διεθνές Βραβείο Κριτικών Κινηματογράφου, δεν κατάφερε τελικά να αποσπάσει και τον πολυπόθητο Χρυσό Φοίνικα. Μεγάλος νικητής της χθεσινής βραδιάς, αν και αουτσάιντερ, αναδείχθηκε ο βρετανός σκηνοθέτης Κεν Λόουτς με την ταινία «Εγώ, ο Ντάνιελ Μπλέικ».\nΗ επιστροφή της γερμανικής κωμωδίας\nO ανταποκριτής της DW στο Φεστιβάλ Καννών Γιόαχιμ Κούρτεν\nH Mάρεν Άντε δεν απέσπασε Φοίνικα ούτε στις υπόλοιπες κατηγορίες. Μειώνει όμως αυτό το γεγονός την αξία της ταινίας της; Η περίπτωση της Άντε επιβεβαιώνει μια τάση που παρατηρείται ολοένα συχνότερα σε κινηματογραφικές διοργανώσεις αυτού του βεληνεκούς. Οι αγαπημένες ταινίες των κριτικών δεν ταυτίζονται οπωσδήποτε με τις προτιμήσεις της επιτροπής. Τα παραδείγματα είναι πολλά στις Κάννες, αλλά και στο Φεστιβάλ Βενετίας, όπως και στην Μπερλινάλε. Η επιτροπή αποτελείται από επαγγελματίες του χώρου, σκηνοθέτες και ηθοποιούς, με απόψεις που διαφοροποιούνται από αυτές των κριτικών, οι οποίοι συνεκτιμούν ένα σύνολο παραγόντων. Για το λόγο αυτό δεν πρέπει κανείς να απογοητεύεται. Αυτό που φάνηκε σε κάθε περίπτωση είναι ότι η Μάρεν Άντε είναι μια άξια εκπρόσωπος της γερμανικής κινηματογραφίας, που γεννά ελπίδες για το μέλλον.\nΗ μεγαλύτερη συμβολή της έγκειται τελικά στο ότι κατάφερε να δώσει νέα πνοή στο γερμανικό σινεμά, που εδώ και χρόνια φαίνεται καθηλωμένο στα δικά του κλισέ. Κατάφερε να τραβήξει το ενδιαφέρον κοινού και κριτικών και να κάνει τους πάντες να μιλούν γι' αυτήν. Κι όπως είπε άλλωστε ο Γούντι Άλεν κατά την έναρξη του φετινού Φεστιβάλ Καννών, ο ανταγωνισμός και η διεκδίκηση επάθλων είναι κάτι που πρέπει να αφορά τον αθλητισμό, όχι την τέχνη. Αυτό που έχει σημασία εν τέλει είναι η αποδοχή της ταινίας από το κοινό.\nΚείμενο Γιόαχιμ Κούρτεν\nΛέξεις κλειδιά Μάρεν Άντε, Τόνι Έρντμαν, Φεστιβάλ Καννών 2016, Χρυσός Φοίνικας 2016, Κεν Λόουτς, Εγώ, ο Ντάνιελ Μπλέικ\nΜόνιμος σύνδεσμος http://p.dw.com/p/1It4N


Το ελληνοτουρκικό ειδύλλιο | ΤΟ ΠΑΡΟΝ\nΤο ελληνοτουρκικό ειδύλλιο\nΥπενθύμισε ότι οι δυο προηγούμενες επισκέψεις του ίδιου και εκείνες του πρωθυπουργού Ερντογκάν και του Α/ΓΕΕΘΑ στρατηγού Μπουγιουκανίτ «σημείωσαν μεγάλη επιτυχία»!\nΠοιος (Τούρκος) θα το αμφισβητήσει; Ο Άη Στράτης εντάχθηκε στη ζώνη αμφισβητούμενης κυριαρχίας και με τη βούλα του ΝΑΤΟ. Με τη ρηματική τους διακοίνωση μάς προειδοποίησαν ότι περιμένουν συγγνώμη και αποζημίωση για τον φόνο του σμηναγού Ηλιάκη. Τα F-16 τους, οπλισμένα, αλωνίζουν καθημερινά Αγαθονήσι, Μακρονήσι, Καλόγερους, Φούρνους και δεν συμμαζεύεται, σε ύψος μέχρι και 500 μέτρων. Όσοι πιλότοι μας τους «αναχαιτίζουν» πρέπει τώρα να λογαριάζουν, εκτός της ζωής τους και το επαπειλούμενο πρόστιμο.\nΤο επιστημονικό πρόγραμμα «Εγκέλαδος» (ανέλκυσης υποβρυχίων σεισμογράφων) από το ωκεανογραφικό σκάφος «Αιγαίο» διεξάγεται με τη συμμετοχή και τούρκου παρατηρητή, μετά τα τουρκικά διαβήματα σε Γερμανία και Γαλλία. Διπλός συμβολισμός: Τα ελληνικά κυριαρχικά δικαιώματα στο Αιγαίο έχουν καταβαραθρωθεί στον «Εγκέλαδο», μαζί με τις συνθήκες της Λωζάννης και του Μοντρέ.\nΓια τις έρευνες βέβαια, όπως υπέμνησε ο κ. Λαφαζάνης σε ημερίδα για το Κυπριακό -προς τιμήν του αείμνηστου, ακέραιου δημοσιογράφου και πατριώτη, Γιάννη Διακογιάννη- η ιστορία αυτή αρχίζει με το Πρωτόκολλο του 1976, με το οποίο απαλλοτριώσαμε τα δικαιώματά μας σε έρευνες στο Αιγαίο πέρα από τα χωρικά μας ύδατα των έξι μιλίων. Κάτι για το οποίο ουδείς λόγος γίνεται σε κάποιους επετειακούς απολογισμούς.\nΟπωσδήποτε, όπως δήλωσε στην πρεσβεία ο φίλος Αμπντουλάχ, «Η Τουρκία και η Ελλάδα προσπαθούν να αναπτύξουν τη μεταξύ τους φιλία». Εννοείται η κάθε μια με τον τρόπο της και τη στρατηγική της. Με τη δική μας απαρασάλευτα προσηλωμένη στον εθνικό στόχο της τουρκικής ένταξης στην Ευρωπαϊκή ΄Ενωση…\nΑβύθιστο το βιβλίο\nΗ υπουργός της «Παιδείας», επικαλούμενη και τις αρχές της Δημοκρατίας (!), ξεκαθάρισε ότι το επίμαχο βιβλίο αφελληνισμού της ελληνικής Ιστορίας δεν θα αποσυρθεί. Θα επιστραφεί στους αναθεωρητές λογοκριτές της για ορισμένες διορθώσεις και θα τυπωθεί τον Απρίλιο.\nΕπείγεται η κ. Γιαννάκου να κλείσει και αυτή η υπόθεση, μετά την εισαγωγή της τουρκικής γλώσσας στο Γυμνάσιο και την επιτυχία της «εκπαιδευτικής μεταρρύθμισης». Επομένως δεν απομένει στους «συσπειρωμένους» ψηφοφόρους της ΝΔ, όποτε έρθει η ώρα της κάλπης -και σύμφωνα με τις δημοκρατικές αρχές- να μαυρίσουν την κ. Γιαννάκου.\nΤο ίδιο σύστημα, της ατομικής-οικογενειακής μαύρης λίστας υποψηφίων, ανάλογα με το βιογραφικό τους, είναι άλλωστε η μόνη δυνατότητα ξεκαθαρίσματος των «αντιπροσώπων τους» για ψηφοφόρους εγκιβωτισμένους στο δικομματικό δίλημμα.\nΣτην Άγκυρα: Μετά την επίσκεψη του πρωθυπουργού του Ισραήλ, του βασιλιά Αμπντάλα της Σαουδικής Αραβίας με 58μελή αντιπροσωπεία και στη συνέχεια την επίσκεψη του Προέδρου Μουμπάρακ της Αιγύπτου, με συνοδεία πολλών υπουργών, έφθασε την Τρίτη και ο πρόεδρος του Ομοσπονδιακού Συμβουλίου της Ρωσίας Σεργκέι Μιρόνοφ. Ο κ. Ερντογκάν μεταβαίνει στη Σαουδική Αραβία ως παρατηρητής σε διάσκεψη του Αραβικού Συνδέσμου για την επαναβεβαίωση του Αραβικού Σχεδίου του 2002 για ειρήνευση στη Μέση Ανατολή.\nΣημειώστε ότι: Το Ισραήλ είναι σύμμαχος της Τουρκίας, δεν αναγνωρίζει τη γενοκτονία των Αρμενίων και το λόμπι του στις ΗΠΑ μάχεται για τα τουρκικά συμφέροντα. Αλλά παράλληλα το Ισραήλ έχει μυστικά στείλει στρατιωτικούς εκπαιδευτές στο ημιανεξάρτητο Κουρδιστάν στο Ιράκ (όπως αποκάλυψε προ μηνών ο Σέιμουρ Χερς και επιβεβαίωσε πρόσφατα το BBC) και ο Ερντογκάν δέχεται αντιπροσωπεία της Χαμάς στην Άγκυρα και προσυπογράφει προτάσεις του Αραβικού Συνδέσμου, εξορκισμένες από το Τελ Αβίβ.\nΣτην Άγκυρα ο Πρόεδρος Μουμπάρακ συνυπέγραψε με τον Πρόεδρο Σεζέρ πρωτόκολλο στρατηγικής συνεργασίας -κατά την «Turkish Daily News»- και συμφώνησε, κατά δήλωση του κ. Γκιουλ, σε αναστολή της συμφωνίας με την Κύπρο για τα πετρέλαια… Ο κ. Μιρόνοφ, την παραμονή της επίσκεψής του, δήλωσε σε τούρκους ανταποκριτές πως είναι απαράδεκτη η απομόνωση των Τουρκοκυπρίων…\nΣτην Αθήνα: Ρεαλιστικοί απολογισμοί της 20λεπτης συνομιλίας με την κ. Ράις και τις λοιπές συναντήσεις της υπουργού των Εξωτερικών στην Ουάσινγκτον. Το νέο εθνικό όραμα -η κατάργηση της αμερικανικής βίζας- δεν πραγματώθηκε. Το προφορικό πιστοποιητικό ελληνικότητας του Άη Στράτη, το παραχώρησε στη συνομιλήτριά του ο κ. Μπερνς, προσθέτοντας από τη μια την «εντύπωσή τους» ότι δεν είναι αποστρατικοποιημένος και από την άλλη ότι αυτό είναι θέμα του ΝΑΤΟ. Ο επίσημος εκπρόσωπος του υπουργείου Εξωτερικών κ. Μακ Κόρμακ υπήρξε σαφής: «Απευθυνθείτε στο ΝΑΤΟ!»\nΓια το Κυπριακό ο κ. Μπερνς στις Βρυξέλλες, την Τρίτη, δήλωσε ότι οι ΗΠΑ υποστηρίζουν την πρόταση της Επιτροπής (αντίθετη προς του Ευρωπαϊκού Νομικού Συμβουλίου) για το απευθείας εμπόριο με το τουρκοκυπριακό ψευδοκράτος (δηλαδή έμπρακτη νομιμοποίηση της τουρκικής κατοχής). Θέλει επίσης συνομιλίες, εντός του 2007 για τη λύση του Κυπριακού, αλλά στο (ελεγχόμενο) πλαίσιο του ΟΗΕ (και υπό τον εκβιασμό της προαγωγής του ψευδοκράτους σε καθεστώς Ταϊβάν). Τι μένει εις το πηλίκον; Μα η τηλεοπτική προβολή και αυτής της υπερατλαντικής διασταύρωσης χαμόγελων και διαχύσεων προς δημοσκοπική εξαργύρωση…\nΠαπική ψυχρολουσία ευρωπαίων εορταστών\nΣαν ψυχρολουσία στην πανήγυρη του Βερολίνου, για τα πενηντάχρονα της Ευρωπαϊκής Ένωσης, έπεσε η διάγνωση του Πάπα Βενέδικτου ότι η Ευρώπη οδεύει «προς τον αποχαιρετισμό της ιστορίας της και τη λήθη». Μιλώντας στη Ρώμη, σε συγκέντρωση επισκόπων για τα γενέθλια της ΕΕ, ο Πάπας επεσήμανε πρώτα τη δημογραφική πλευρά αυτής της πορείας προς την απώλεια, το γεγονός της εφιαλτικής μείωσης των γεννήσεων και της γήρανσης του γηγενούς πληθυσμού. Εξέλιξη που, «εκτός των συνεπειών της για την οικονομικήν ανάπτυξη, δημιουργεί προβλήματα κοινωνικής συνοχής, εκτρέφει τον επικίνδυνο εγωκεντρισμό και την αδιαφορία για το μέλλον». Εξοργισμένος με τη «Διακήρυξη του Βερολίνου», όπου απουσιάζει κάθε αναφορά στις χριστιανικές ρίζες της Ευρώπης, ο Πάπας Βενέδικτος τόνισε ότι «η Ενωμένη Ευρώπη δεν μπορεί να οικοδομηθεί αγνοώντας την ταυτότητα των λαών της. Οι ηθικές, πολιτιστικές και ιστορικές αξίες της Ευρώπης διαπλάσθηκαν από τον Χριστιανισμό. Η διαγραφή αυτής της πραγματικότητας από την Ευρώπη είναι μια μορφή αποστασίας, όχι τόσο από τον θεό όσο από τον εαυτό της.» Θορυβημένη η κ. Μέρκελ έσπευσε να δηλώσει ότι «ως Χριστιανοδημοκράτισσα, η ίδια πιστεύει ότι ο ευρωπαϊκός πολιτισμός έχει τις ρίζες του στην ιουδαιο-χριστιανική παράδοση».\nΑυτό το πεισιθανάτιο παπικό μήνυμα σκόνταψε στους λογοκριτές της ελλαδικής «ενημέρωσης», άγρυπνους θεματοφύλακες της νεοταξικής «ορθής σκέψης». Ίσως γιατί παραπέμπει σε παρόμοιες ρήσεις του Αρχιεπισκόπου Χριστόδουλου…\nΠαράξενες κουβέντες και συναντήσεις\n– Την Παρασκευή 23/3: Δήλωση του αμερικανού πρεσβευτή κ. Ρις στην «Ουάσινγκτον Τάιμς», εφημερίδα του Κορεάτη Σουν Μιουγκ Μουν, αρχηγού της ομώνυμης αίρεσης και χρηματοδότη παντοειδών ακροδεξιών επιχειρήσεων:\n«Η ανησυχητική επίθεση κατά της πρεσβείας μας στην Αθήνα στις 12 Ιανουαρίου υπογραμμίζει τους κινδύνους που διατρέχουμε και επίσης εξεικόνισε τη σπουδαιότητα της συνεργασίας σε θέματα ασφαλείας.»\n– Την Τρίτη: Ερώτηση στον εκπρόσωπο του Στέιτ Ντιπάρτμεντ, γιατί ο κ. πρέσβης δεν αναφέρει ποτέ στις δηλώσεις του την αλβανική προέλευση της ρουκέτας. Απάντηση του εκπροσώπου:\n«Σας παραπέμπω στον Τσάρλι (τον κ. Ρις) για όποιες ερωτήσεις για τη δήλωσή του. ΄Όπως ξέρετε εκτιμούμε πολύ τη συνεργασία που μας παρέχει η ελληνική κυβέρνηση υποστηρίζοντας την πρεσβεία μας και υποστηρίζοντας την έρευνα ή -με συγχωρείτε- διευθύνοντας την έρευνα για την επίθεση.»\n( Φραστικό ολίσθημα διπλωμάτη ή ηθελημένη μπηχτή;)\n– Την Τετάρτη: Ο αρχηγός της Αστυνομίας κ. Δημοσχάκης, αλλά και ο πρώην υπουργός κ. Χρυσοχοΐδης βρίσκονται στην Ουάσινγκτον. Ο εκπρόσωπος του Στέιτ Ντιπάρτμεντ «δεν έχει ιδέα» για τους λόγους.\n– Την Πέμπτη: Ο πρώην υπουργός του ΠΑΣΟΚ κ. Χρυσοχοΐδης παρακάθεται σε «γεύμα εργασίας» με τον υφυπουργό Εξωτερικών κ. Μπερνς. Νοσταλγίες;\nΣτην «Καθημερινή» της 14 Ιανουαρίου ο κ. Παπαχελάς, σε ολοσέλιδο άρθρο για την τρομοκρατία, μας έκανε κοινωνούς των παραπόνων αμερικανών αξιωματούχων ότι «δεν έχουν άμεσο συνομιλητή στο γραφείο του πρωθυπουργού», ενώ έχουν δυσκολία συνεννόησης και με τον υπουργό Δημοσίας Τάξεως. Περίεργο δεν είναι, Αμερικανοί και «αριστεροί διαδηλωτές» να πετροβολούν από κοινού τον κ. Βύρωνα Πολύδωρα;)\nΟ κ. Παπαχελάς διευκρίνιζε ότι «Τόσο οι Αμερικανοί όσο και οι Βρετανοί θεωρούσαν πως μόνον η υπουργός Εξωτερικών κ. Μπακογιάννη ήταν φερέγγυος συνομιλητής στα ζητήματα τρομοκρατίας και η μόνη που τους καταλάβαινε».\nΥπενθύμισε ότι οι δυο προηγούμενες επισκέψεις του ίδιου και εκείνες του πρωθυπουργού Ερντογκάν και…


ΤV series κτλ... (Προσοχή, Spoilers Inside) - Page 1194 - fmgreece.gr\nΤο 2ο μου άρεσε μόνο και μόνο για τις σκηνές\nαυτοσαρκασμού με τον Thanos και το 'πλάνο' του\nΞενέρωσα όταν έβαλα το πρώτο και είδα ότι ήταν animated (δεν ξέρω τι περίμενα ) αλλά ναι τα δύο τελευταία ήταν πολύ καλά.\nΡε γμτ ειδικά αυτό το σημείο με ξενέρωσε γιατί χαλάει όλο το power ladder .\nΘα δώ το 5ο το βράδυ να πω άποψη.\nΕμένα μου αρέσει πολύ πάντως αλλά γενικά μου αρέσει το είδος (the invincible ποτέ βγαίνει δεύτερη σεζόν ?)\nΈχει διαβάσει κανείς Y The Last Man?\nΕίδα τα πρώτα 3 επεισόδια και έχω 2 προβλήματα:\n1. μου φάνηκε λίγο αργό\n2. δε συμπαθώ κανέναν χαρακτήρα (αν και τη Hero την παντρευόμουν)\nΤο κόμικ είναι από τα καλύτερα που υπάρχουν (και δεν είναι αργό). Δεν είδα ακόμα τα επεισόδια αλλά θα τσεκάρω σίγουρα και μούφα να είναι. Υποθέτω θέλουν να το πάνε πιο πολύ προς Walking Dead, αυτό φοβάμαι.\nΣυνήθως οι προσαρμογές κόμικ για την οθόνη δεν είναι το ίδιο καλές (Walking Dead, Preacher) αλλά τελευταία με The Boys και Invincible έσπασε ο κανόνας.\nΥΓ. RIP στον πιο αστείο άνθρωπο του κόσμου, Norm McDonald\nΤο έχω διαβάσει καμια δεκατία πίσω, γενικά είχε προβληματάκια με τους χαρακτήρες και διάφορα ερωτήματα που δεν απαντήθηκαν ποτέ και storylines που δεν πήγαν πουθενά αλλά το σώζει το world building και η βασική πλοκή. Είναι πάντως από τα δύσκολα comic για τηλ\nΔεν έχω δει τη σειρά αλλά μόνο που είναι του FX δεν περιμένω πολλά. Αλλά θα ήθελα πολύ να πάει καλά μπας και κάποιος πολύ ικανός αναλάβει να κάνει σειρά το Saga που είναι λατρεία.\nείδα Olivia Thrilby στο cast και ξεκίνησα κι εγώ το y last man. αυτή τη στιγμή βλέπω το 2ο επεισόδιο αλλά έχω απορία.\nγιατί τα αγόρια στην παρέα της hero δεν έχουν πεθάνει? το κονσεπτ της σειράς δεν είναι ότι έζησε μόνο ο αδερφός της? γιατί δεν μου φάνηκαν για κορίτσια εκείνα τα παιδιά στην σκηνή που είναι μέσα στη γιάφκα τους!\nLike για Olivia Thirlby.\nΔεν το έχω δει αλλά υποθέτω σε αυτή την εκδοχή θα είναι πιο μεγάλη η συμμετοχή transgender ατόμων, μήπως ήταν αυτό;\nναι όντως ήταν trans τελικά, απλά δεν ήταν και η καλύτερη επιλογή ηθοποιών για τέτοιους ρόλους. εντάξει λεπτομέρεια θα μου πεις αλλά οκ.\nΝαι αυτό είναι, δείχνει και σαν εξήγηση και τα φάρμακα τους.\nΔυνατό το Foundation του AppleTV, αν και διαβάζω ότι παρέκκλινε αρκετά στο Ep.2 από τα βιβλία.\nΚαι με δεδομένο ότι το πάνε για 8 σεζόν, μακάρι όχι νέο GoT.\nΌχι αλητείες.... Δεν δέχομαι παρεκκλησεις. Είναι ένα έργο (τα βιβλια εννοώ) που έχει αρχή μέση και τέλος.\nΤρομερό turning point.\nΚαλό φαίνεται το κορεατικό Hunger Games, αλλά πολύς ντόρος για το τίποτα.\nΚαι εννοείται θα φορεθεί πολύ στις απόκριες.\nΕιδικά η τελευταία σκηνή της σειράς με ξενέρωσε αρκετά. Κατά τα άλλα απλά καλό, δε μου φάνηκε ούτε τρομερά πρωτότυπο ούτε ανατρεπτικό.\nΚορεάτικο hunger games, το οποίο Hunger games είναι rip-off του Ιαπωνικού Battle Royale.


Η πόλη Houston του Texas, έγινε προχθές Σάββατο, η πρώτη μεγαλούπολη των ΗΠΑ που εξέλεξε μια δηλωμένη ομοφυλόφιλη για δήμαρχό της. Η λεσβία Annise Parker είναι η νέα δήμαρχος, και όπως δήλωσε: «Αυτή η εκλογή σημαίνει πολλά για όλους εμάς, που ποτέ δεν πιστεύαμε πως μπορούμε να καταλάβουμε κάποιο υψηλό αξίωμα». Αμέσως μετά την εκλογή της και στη διάρκεια συνέντευξης τύπου, η νέα δήμαρχος παρουσίασε τη σύντροφό της Kathy, καθώς και τα τρία τους παιδιά.\nΗ Parker που ανήκει στους δημοκρατικούς, κατάφερε να πετύχει ποσοστό 53%, ενώ ο αντίπαλός της, που είναι επίσης δημοκρατικός, κέρδισε το 47% των ψήφων. Ο συνολικός πληθυσμός της πόλης είναι περίπου 2.2 εκατομμύρια. Αν και η Parker δεν έκανε την σεξουαλική της ιδιαιτερότητα επίκεντρο της προεκλογικής της εκστρατείας, εν τούτοις στηρίχθηκε σε πανεθνικό επίπεδο από τις διάφορες οργανώσεις υπέρ των δικαιωμάτων των ομοφυλοφίλων. Αρκετές μικρότερες αμερικανικές πόλεις όπως το Portland του Oregon, η Providence του Rhode Island, και η Cambridge της Massachusetts, έχουν ήδη ομοφυλόφιλους δημάρχους.\nthouthou 15/12/2009 07:38:08\nΣτέργιος 15/12/2009 13:42:03\nΈχουμε δει και "χειρότερα", ε;\nΔεν νομίζω ο Factor να δημοσίευσε αυτό το νέο σαν "κακή" είδηση.\nΗ ομοφυλοφοβία στην Ελλάδα είναι όχι μόνο διαδεδομένη, αλλά και υστερική.\nΤο να μη συμπαθείς τους ομοφυλόφιλους είναι ένα θέμα, αλλά το να τους συμπεριφέρεσαι σαν να είναι λεπροί επειδή νομίζεις ότι θα "κολλήσεις" ομοφυλοφιλία από αυτούς είναι άλλο.\nΣτη ΝΕΤ είπαν ότι η νέα δήμαρχος τού Χιούστον "παραδέχτηκε" ότι είναι ομοφυλόφιλη. "Παραδέχεται" κανείς κάτι το κακό, δηλαδή, "παραδέχομαι ότι παραβίασα τον νόμο". Η γλώσσα κόκκαλα δεν έχει και κόκκαλα τσακίζει.


Έμπρακτος εορτασμός της Παγκόσμιας Ημέρας του Εθελοντή Αιμοδότη | Πρωινά Νέα\nΑπό νωρίς το πρωί της Δευτέρας δεκάδες πολίτες συμμετείχαν σε αυτή την πρωτοβουλία και αιμοδότησαν για τους συνανθρώπους που έχουν ανάγκη το αίμα.\nΗ 14η Ιουνίου έχει οριστεί ως Παγκόσμια Ημέρα του Εθελοντή Αιμοδότη με πρωτοβουλία του Παγκόσμιου Οργανισμού Υγείας (ΠΟΥ), του Ερυθρού Σταυρού και της Ερυθράς Ημισελήνου, της Παγκόσμιας Ομοσπονδίας Εθελοντών Αιμοδοτών και του Διεθνούς Οργανισμού Μετάγγισης Αίματος. Στα πλαίσια αυτής της ημέρας ο Ερυθρός Σταυρός παράρτημα Ιωαννίνων σε συνεργασία με πολλούς φορείς διοργανώνει την διήμερη γιορτή αιμοδοσίας. Την αιμοληψία διενεργούν υγειονομικοί του Γενικού Πανεπιστημιακού Νοσοκομείου και του Νοσοκομείου «Χατζηκώστα».\nΤο μήνυμα από πλευράς του προέδρου του περιφερειακού τμήματος Ιωαννίνων του Ερυθρού Σταυρού Κωνσταντίνου Ντακαλέτση ξεκάθαρο: «Δίνουμε αίμα, σώζουμε ζωές. Ενθαρρύνουμε τους πολίτες να αιμοδοτούν και να γίνουν τακτικοί αιμοδότες».\nΟ κ. Ντακαλέτσης εμφανίστηκε ικανοποιημένος με την συμμετοχή και υπογράμμισε ότι οι πρωτοβουλίες θα συνεχιστούν και το επόμενο διάστημα.\nΣυνεχίζουν και σήμερα Τρίτη\nΟ εκπρόσωπος των Paguristas κ. Νίκος Τζίμας αναφέρθηκε στην αναγκαιότητα να συμμετέχουμε όλοι στις μεγάλες αυτές προσπάθειες που μοναδική αφετηρία και προορισμό έχουν την συνεισφορά στον συνάνθρωπο. Άλλωστε δεν υπάρχει μεγαλύτερη προσφορά από το να δώσεις αίμα για να σωθεί η ζωή ενός άλλου ανθρώπου.\nΤέλος, ο εκπρόσωπος της Ομοσπονδίας κ. Ιωαννίδης αναφέρθηκε στην αξία της συμμετοχής και ευχαρίστησε όλους όσους μετέχουν σε αυτή την μεγάλη αιμοδοτική προσπάθεια.\nΤην δράση στηρίζουν με τη συμμετοχή των μελών τους δεκάδες σύλλογοι και φορείς της ευρύτερης περιοχής. Η αιμοδοσία θα συνεχιστεί και σήμερα Τρίτη μέχρι το μεσημέρι.\nTagged ΕΟΡΤΑΣΜΟΣΙΩΑΝΝΙΝΑΠΑΓΚΟΣΜΙΑ ΗΜΕΡΑ ΕΘΕΛΟΝΤΗ ΑΙΜΟΔΟΤΗ


Απολογισμός πεπραγμένων Αρη και επίθεση σε Σκόρδα - Onsports.gr\nOnsports Team\t21 Δεκεμβρίου 2011, 15:44\nΑπολογισμός πεπραγμένων Αρη και επίθεση σε Σκόρδα\nΣε απολογισμό των πεπραγμένων της ΠΑΕ Αρης προχώρησε η διοίκηση των «κιτρίνων» στην προγραμματισμένη συνέντευξη Τύπου που παραχώρησε το απόγευμα της Τετάρτης (21/12)\nΟ πρόεδρος, Θανάσης Αθανασιάδης, αναφέρθηκε στην οικονομική κατάσταση της ομάδας που είναι δύσκολη, μίλησε για τις μεταγραφές, τόνισε ότι είναι δύσκολη η περίπτωση επιστροφής του Κόκε και ανακοίνωσε ουσιαστικά ότι ο Γιάκομπ αποτελεί παρελθόν.\nΕκείνη όμως που προκάλεσε αίσθηση ήταν η επίθεση του αντιπροέδρου της «κίτρινης» ΠΑΕ, Δημήτρη Σαρρή, εναντίον του Λάμπρου Σκόρδα για την εποχή που ασκούσε χρέη προέδρου στον Αρη.\n«Επί Σκόρδα ήρθαν 77 ποδοσφαιριστές στον Άρη, αλλά πολλοί έφυγαν απλήρωτοι και τα χρέη τα επιβαρυνθήκαμε εμείς. Για τις 19 προσφυγές που έχουν γίνει στη FIFA, όχι μόνο αναγκαστήκαμε να πληρώσουμε τεράστια ποσά, αλλά επιπλέον έχουμε μπει στη «μαύρη λίστα» της FIFA», ήταν μία από τις χαρακτηριστικές αποστροφές των δηλώσεών του.\nΑρχικά μίλησε ο Θανάσης Αθανασιάδης, πρόεδρος της ΠΑΕ Άρης.\n«Έχουμε σκοπό να καταδείξουμε στον κόσμο της ομάδας, την κατάσταση όπως έχει διαμορφωθεί σήμερα και θα αναφερθούμε σε θέματα τα οποία επηρεάζουν την καθημερινότητα του Συλλόγου. Προηγήθηκε η συνέντευξη Τύπου του Φορέα που αναφέρθηκε σε οικονομικά δεδομένα της ομάδας.\nΜια περίοδος που διανύουμε που ξεκίνησε υπό δύσκολες προϋποθέσεις με το σκάνδαλο των στημένων αγώνων, που επηρέασε όλο το φάσμα του Ελληνικού ποδοσφαίρου και σε συνδυασμό με την οικονομική κρίση, δημιούργησαν ένα αρνητικό αντίκτυπο στην πορεία της ομάδας\nΕίχαμε μείωση στα διαρκείας 35% κάτι που πρακτικά αναλύεται σε μια απώλεια εσόδων 500.000 ευρώ. Απώλεια της κεντρικής χορηγίας του ΟΠΑΠ κάτι που στερεί από την ομάδα έσοδα περίπου 500.00 ευρώ, η ανυπαρξία χορηγού αναγκάζει τη διοργανώτρια για να καλύψει τα έξοδα να παρακρατεί από τις ομάδες σημαντικότατα ποσά και στη δική μας περίπτωση απώλεια 350.000 ευρώ. Υπήρχε μια οπισθοχώρηση στα διαφημιστικά έσοδα. Σε σχέση με πέρυσι ένα επίπεδο 550.000 ευρώ επιπλέον η συνεισφορά στα ‘έσοδα από τα μεμονωμένα εισιτήρια όπου είχαμε υπάρχει μεγάλη αποκόλληση σε σχέση με πέρυσι της τάξεως των 300.000 ευρώ. Αν υπολογίσουμε για διάφορους λόγους, πως υπάρχει καθυστέρηση στην είσπραξη εσόδων 750.000 ευρώ και μέσα σε αυτό το διάστημα, υποχρεώσεις της εταιρίας στο ελληνικό δημόσιο το τελευταίο εξάμηνο 1.700.000 συν την καταβολή οφειλομένων σε ασφαλιστικούς οργανισμούς.\nΑν τα υπολογίζουμε βλέπουμε που έχει φτάσει τα έσοδα και πόσο δύσκολη είναι η προσπάθεια της ομάδας. Και αντί να υπάρχει μια συσπείρωση και ανταπόκριση αντιθέτως βλέπουμε μια καθημερινή προσπάθεια από μέσα που υποτίθεται ότι πρόσκεινται στον Άρη, μια αρνητική κριτική χωρίς να λαμβάνουν υπόψη τις συνθήκες που επικρατούν.\nΈνα γεγονός το οποίο επιφέρει μόνο αρνητικά αποτελέσματα και δημιουργεί ένα αρνητικό κλίμα.\nΤο θέμα δεν είναι προσωπικό, αλλά με τέτοια τακτική ζημιωμένος βγαίνει μόνο ο σύλλογος. Αντί να υπάρχει συσπείρωση υπάρχει μια διάσταση απόψεων και ένα διχασμό, που μπορεί να έχει αρνητικά αποτελέσματα στο άμεσο μέλλον. Αυτό το κλίμα το εισπράττει η ομάδα και έχει αντίκτυπο στα αποτελέσματα της ομάδας. Στα τόσα χρόνια που παρακολουθώ τα κοινά δεν έχω ξαναδεί τέτοια αντιπολιτευτική πολιτική με τέτοια σφοδρότητα που δεν πλήττει κανένα από το συμβούλιο αλλά βλάπτει το σύλλογο και μόνο.\nΑναφερόμενοι στο αγωνιστικό, από τον περασμένο Μάιο η ομάδα κινήθηκε στο σχεδιασμό, βάσει των εισηγήσεων του κ. Τσιώλη που αφορούσαν πρώτα το κομμάτι των αποδεσμεύσεων. Αποχώρησαν οι παίκτες που είχαν υποδειχτεί πλην μιας δύο περιπτώσεων που κατέστει ανέφικτη, αυτή η αποχώρηση με συνέπεια να παραμείνουν και να δημιουργήσουν πρόβλημα στον αριθμό των παικτών\nΣτο θέμα μεταγραφών και ανανεώσεων, πλησιάσαμε πολύ το πλάνο που είχαμε σε συνδυασμό με τα δύσκολα οικονομικά δεδομένα. Σε γενικές γραμμές, σε αριθμό και σε ποιότητα παικτών κινηθήκαμε βάσει του αρχικού σχεδιασμού. Ανέβηκαν μετά από εισήγηση παίκτες από τα τμήματα υποδομών για να αναδείξουν το ταλέντο τους και ο σύλλογος στο μέλλον να καρπωθεί.\nΠαρόλα αυτά εμφανίστηκαν δυσλειτουργίες. Οι ευθύνες είναι πολλές έχουν εντοπιστεί από εμάς, κυριότερη η οικονομική δυσπραγία κάτω από την οποία δουλεύουν οι παίκτες και έχει μοιραία αποτελέσματα στην απόδοση. Επίσης η καθυστερημένη ενσωμάτωση παικτών αξίας. Όλα αυτά επέφεραν ένα κλίμα εκνευρισμού μια αναστάτωση ένα αρνητικό επηρεασμό στην ψυχολογία των παικτών με συνέπειες και κάποιες δυσλειτουργίες στο κλίμα στα αποδυτήρια. Το θέμα είναι από εδώ και μπρος να δούμε τον τρόπο θεραπείας. Προσπαθούμε καθημερινά για τη βελτίωση τους. Άμεση προτεραιότητα είναι η τακτοποίηση των εκκρεμοτήτων που υπάρχουν στους παίκτες και ευελπιστούμε στο άμεσο μέλλον με τη διευθέτηση των υποχρεώσεων προς το δημόσιο κάτι που θα απελευθερώσει τα απαιτούμενα κεφάλαια για να είμαστε συνεπείς στους παίκτες\nΜε την έλευση του προπονητή ελπίζουμε η σκληρή δουλειά να αρχίζει να αποδίδει καρπούς, να γίνει συμπαγές το σύνολο με άμεση συνέπεια τα αγωνιστικά αποτελέσματα. Απαραίτητη προϋπόθεση η υπομονή του κόσμου, η συσπείρωση και η στήριξη για να αποφορτίσουμε το κακό κλίμα και να δείξουμε εμπιστοσύνη στους παίκτες που τους πιστεύουμε. Με όλα αυτά άμεσα θα ανατραπεί η κατάσταση\nΓόνιμη περίοδος αυτή του Γενάρη όπου θέλουμε να πάρουμε το μεγαλύτερο δυνατό όφελος από την αναδιάρθρωση του έμψυχου υλικού».\nΣτη συνέχεια, τον λόγο πήρε ο διευθύνων σύμβουλος της ΠΑΕ ΑΡΗΣ Αντώνης Ζαμπέτας:\n«Ο κόσμος πιστεύει ότι δεν έχουμε πει αυτά που έπρεπε, να ακούσει και έχει εκλάβει ως αδυναμία που δεν έχουμε μιλήσει με στοιχεία. Εγώ θα μιλήσω χρησιμοποιώντας τη λέξη σεβασμός που πρέπει να δείξουμε τον Άρη.\nΠρώτο στοιχείο της διοίκησης για σεβασμό, είναι πως παραλάβαμε την εταιρία, δείξαμε απόλυτο σεβασμό στον κόσμο και τη λέσχη. Όταν κάποια στιγμή αντιληφθήκαμε τα μεγέθη και τις δικαστικές αποφάσεις και τις απαιτήσεις που υπήρχαν δεν προσφύγαμε σε διοίκηση πρωτοδικείου, αλλά σεβόμενοι τον κόσμο του Άρη και τη λέσχη πήραμε το βάρος αυτό, χωρίς φόβο, γιατί ήμασταν σίγουροι πως με τη συσπείρωση που υπήρχε τα προηγούμενα χρόνια και την υπαγωγή της ομάδας στο άρθρο 44 θα μπορέσουμε να ανταπεξέλθουμε.\nΦτάσαμε βέβαια σε ένα κυκεώνα, ιδιαίτερα τη δεύτερη χρονιά, καθώς η μία απαίτηση να έρχεται πίσω από την άλλη. Η πληρωμή από εμάς μέσα σε 2,5 χρόνια απέναντι σε παίκτες για παρελθόντες χρήσεις 3.200.000, 1.520.000 σε επίδικα που έχουν έρθει, 2.930.000 στο δημόσιο. Αφορούν παρελθούσες χρήσεις 7.650.000 είναι πληρωτέα χρήματα, που έχουν καταβληθεί από το ταμείο της ΠΑΕ. Απαλλάξαμε τον κ. Σκόρδα από κατασχέσεις της προσωπικής του περιουσίας κάτι που δεν σεβάστηκε όπως και την ανάληψη των ευθυνών που δημιούργησε εκείνος από τη δική μας διοίκηση.\nΠοσά από τη δική μας χρήση προς τρίτους, 1.520.000 επίδικα ή απαιτήσεις τρίτων προς την ΠΑΕ και τα έχουμε πληρώσει. Οι υποχρεώσεις προς την εφορία είναι 2.930.000 ευρώ και έχουμε ρυθμίσει 3.200.000 ευρώ και συνεχίζονται να πληρώνονται και άλλες 800.000 σε αναστολή στα δικαστήρια. Ούτε αυτό το σεβάστηκε και εκκρεμούν δικαστικές αποφάσεις.\nΣτη φετινή χρήση της εταιρίας λείπουν από τη ρευστότητα της εταιρίας 1.700.00 ευρώ για την εφορία αλλά αφορούν και ρυθμίσεις παλαιών χρήσεων που εξυπηρετούμε. Με τη μείωση της ρευστότητας που υπάρχει στο ταμείο έχουν στραγγαλιστεί με τη μείωση από τα τηλεοπτικά από τη λίγκα με την έλλειψη χορηγίας ΟΠΑΠ μείωση διαρκείας μείωση εισιτηρίων. Το σύνολο των εισπράξεων από τα εισιτήρια μέχρι στιγμής είναι 157.000 ευρώ με όλα αυτά τα στοιχεία\nΗ πολιτική της εταιρίας είναι η εξυγίανση των συλλόγων αλλά δεν προστάξαμε την ανάπτυξη της εταιρίας όπως έκαναν άλλες ομάδες, κάτι που θα είχε οδυνηρά αποτελέσματα, που μπορούν να επηρεάσουν όλες τις ομάδες. Η στραγγαλισμένη ρευστότητα μας οδήγησε οι παίκτες να μην είναι πληρωμένοι όπως θα έπρεπε και δεν είναι ελαφρυντικό αλλά καταλαβαίνουμε ότι δημιουργείται αναστάτωση στις οικογένειες τους, όπως και στο προσωπικό της ΠΑΕ, τους ευχαριστώ για την κατανόηση τους. Όλα αυτά μας οδηγούν στο ότι σεβαστήκαμε το σύλλογο έχουμε άψογη συνεργασία με την Λέσχη. Αναλάβαμε όλα τα χρέη και δεν πήγαμε στο πρωτοδικείο. Αυτά θέλουμε να τα κατανοήσει ο κόσμος να σταματήσει να δηλητηριάζεται και να γιγαντώσει τη Λέσχη. Δεν διεκδικούμε το αλάθητο.\nΚαι εκείνος διαχειριστής ήταν και εμείς, αλλά με τα νούμερα που έχουμε βλέπουμε ότι διαχειριστήκαμε καλύτερα τα θέματα του Συλλόγου».\nΤον λόγο πήρε ακολούθως ο Α’ αντιπρόεδρος Δημήτρης Σαρρής, που δήλωσε:\n«Να δώσουμε συγχαρητήρια για την ομάδα μπάσκετ που προκρίθηκε στην επόμενη φάση του Eurocup. Οφείλω να πω ότι είναι μια δύσκολη περίοδος για τον Άρη, τόσο οικονομικά, όσο και αγωνιστικά. Σε τέτοιες περιόδους χρειάζεται συσπείρωση και όλοι μαζί να παλέψουμε για να τον ξαναβάλουμε στον ίδιο δρόμο. Είμαστε εδώ το παλεύουμε και πιστεύουμε ότι θα βγούμε από αυτή τη δύσκολη φάση, αν όλοι παλέψουμε ενωμένοι για το σύλλογο. Επιλογή μας ήταν η οικονομική εξυγίανση, γιατί αν σκαφτόμασταν τις περιστασιακές επιτυχίες, θα αντιμετωπίζαμε προβλήματα ως σύλλογος. Αυτή μας την απόφαση την κάναμε πράξη. Το τονίσαμε από την αρχή, στόχος είναι πρώτα το καλό του συλλόγου το οποίο επιτάσσει να μην ξεκατινιαζόμαστε στα ραδιόφωνα, να δουλεύουμε και να αφήσουμε αυτούς που λένε ότι λένε, χωρίς απάντηση.\nΣε αυτή τη δύσκολη συγκυρία όμως θα πω ότι υπάρχει προσπάθεια απομάκρυνσης του κόσμου και διάφορα λεγόμενα τα οποία δεν θα μείνουν αναπάντητα. Καλώ τον κ. Σκόρδα να σταματήσει αυτό που κάνει και να σταθεί δίπλα στην ομάδα, για εμάς ας λέει ότι θέλει. Έχουμε κάνει πολλά λάθη και είμαστε εδώ για να τα συζητήσουμε, αλλά η ανοχή και ασυλία τέλος. Θα του κάνω τη χάρη να του απαντάω σε ότι λέει. Θα του κάνω τη χάρη να του δώσω τη δημοσιότητα που θέλει να πουλάει φύλλα και να έχει ακροαματικότητα. Είναι όμως καλύτερο να σταματήσει να λέει ψέματα, γιατί αλλιώς θα αρχίσω εγώ να λέω αλήθειες.\nΤα μέλη της λέσχης έχουν το προνόμιο να αποφασίζουν ποιοι πρέπει να διοικήσουν και έχουν το προνόμιο και την ευθύνη να εκλέγουν το ΔΣ της λέσχης που είναι ο ελεγκτικός μηχανισμός της ΠΑΕ, όταν καταλάβουμε όλοι ότι αυτή είναι η πραγματικότητα και η έκφανση της αποδοκιμασίας προς τη διοίκηση πρέπει να εκφράζεται με τη ψήφο, τότε η λέσχη θα γιγαντωθεί ο κ. Σκόρδας λέει ότι η Λέσχη δεν εκφράζει τον Άρη και ότι υπάρχει νοθεία στις εκλογές, ξεχνάει ότι το 2009 η αδελφή του ήταν σε μια από τις κάλπες. Το 2011 υπήρχε διαφορετικό αποτέλεσμα.\nΌπως καταλαβαίνετε είναι μια προσπάθεια εξευτελισμού των θεσμών από τον κ. Σκόρδα. Προχωράει σε προσωπικές ύβρεις προς το ΔΣ της λέσχης και σε εμάς που δεν μας αγγίζουν αλλά και σε αγωγές με προφανείς στόχους, όπως να βάλει κάποιον δικό του στη Λέσχη, για να έχει άμεση πληροφόρηση. Θεωρώ ότι τα 2,5 χρόνια που προσπαθήσαμε να μην απαντούμε, ήταν ο σωστός δρόμος αλλά κάποιοι δεν το έχουν εκτιμήσει».\nΣτη συνέχεια, ο Θανάσης Αθανασιάδης απάντησε σε ερωτήσεις δημοσιογράφων:\nΓια την επιμήκυνση του χρόνου αποπληρωμής των δόσεων προς το δημόσιο: «Δεν μπορώ να προκαταβάλω πότε θα υπάρξει εξέλιξη. Γίνεται αντιληπτό το μέγεθος του προβλήματος. Εφόσον δεν υπάρξει επιμήκυνση από πλευράς της Πολιτείας, η κατάσταση θα γίνει εξαιρετικά δυσχερής, όχι μόνο για μας αλλά για το σύνολο σχεδόν ελληνικού ποδοσφαίρου. Είναι πρόβλημα που αφορά σε ολόκληρο το αθλητικό γίγνεσθαι της χώρας. Αυτό που ζητούμε ως χώρα για επιμήκυνση, να ισχύσει και εντός της χώρας για όλη την επιχειρηματική δραστηριότητα, κάτι που θα είναι προς όφελος όλων των πλευρών, κράτους και επιχειρήσεων. Παράλληλα, γίνεται προσπάθεια αύξησης των χορηγικών εσόδων και χρειάζεται κατανόηση από τον κόσμο για τις πραγματικά τραγικές οικονομικές συνθήκες που επικρατούν. Πρέπει οι φίλαθλοί μας να δείξουν εμπιστοσύνη όχι στα πρόσωπα, αλλά στους θεσμούς».\nΓια τις διεθνής επενδύσεις και το ταξίδι στο εξωτερικό: «Θέλουμε να μεγιστοποιηθεί η εκμετάλλευση της δύναμης που εκπέμπει ο Άρης, έπειτα μάλιστα από τις διεθνείς επιτυχίες που είχε τα τελευταία χρόνια. Θέλουμε να εκμεταλλευτούμε κάθε δυνατότητα που μας παρουσιάζεται. Πρόκειται για εταιρείες με έδρα το εξωτερικό, που ίσως σκέφτονται να δραστηριοποιηθούν επιχειρηματικά στην Ελλάδα. Κάποιοι κακεντρεχείς παρουσίασαν όμως τις πρόσφατες επαφές μας στη Μαδρίτη ως ταξίδι αναψυχής ή ως ευκαιρία να παρακολουθήσουμε το el classico Ρεάλ - Μπαρτσελόνα».\nΓια το τι θα γίνει εφόσον δεν βελτιωθεί η ρευστότητα της ΠΑΕ: «Η έλλειψη ρευστότητας οφείλεται σε μείωση αλλά και υστέρηση εσόδων, λόγω της οικονομικής κρίσης. Μέχρι το τέλος της χρονιάς περιμένουμε χρήματα από τηλεοπτικά δικαιώματα, χορηγίες, εισπράξεις από πώληση εισιτηρίων κλπ., κάνοντας ορθολογική χρήση. Αν όλα πάνε στραβά και δεν έρθουν τα προσδοκώμενα έσοδα, μοιραία θα πρέπει να αναπροσαρμόσουμε τον αγωνιστικό σχεδιασμό στο τέλος της σεζόν, όχι μειώνοντας απαραίτητα ποιότητα ομάδας, αλλά προχωρώντας βέβαια σε εξορθολογισμό του μπάτζετ.\nΓια την καθυστέρηση, στις πληρωμές των παικτών: «Για το ενδεχόμενο δυσμενούς εξέλιξης στο αγωνιστικό σκέλος, είχε προταθεί στους παίκτες το ενδεχόμενο μείωσης αποδοχών, το οποίο κατανόησαν στην συντριπτική τους πλειοψηφία, με την προοπτική για καλύτερη εξυπηρέτηση των συμβολαίων τους».\nΓια τις περιπτώσεις Νάτσο Γκαρσία και Κουλουχέρη, αλλά και για τις αποδεσμεύσεις παικτών: «Οι αποδεσμεύσεις έγιναν βάσει των εισηγήσεων του τότε προπονητή. Ο Κουλοχέρης δεν ανήκει πλέον στο δυναμικό της ομάδας και έχουν γίνει ήδη οι προπαρασκευαστικές διαδικασίες, προκειμένου η επιβάρυνση για την ΠΑΕ να είναι η μικρότερη δυνατή. Από τους 11 παίκτες για τους οποίους υπήρχε σχετική εισήγηση, αποχώρησαν οι 8, γιατί μια αποδέσμευση δεν εξαρτάται μόνο από τη δική μας πλευρά».\nΣειρά πήρε ο εκτελεστικός διευθυντής της ΠΑΕ, Γιάννης Κόντης, ο οποίος σημείωσε:\n«Ήδη είναι σε ισχύ από φέτος και το financial fairplay εκτός από το σύστημα αδειοδότησης της ΟΥΕΦΑ. Ο Άρης δεν κλήθηκε για παρακολούθηση, αντίθετα με Παναθηναϊκό, ΑΕΚ και ΠΑΟΚ, επειδή προσπαθούμε να είμαστε συνεπείς στις υποχρεώσεις μας, διακανονίζοντας τις οφειλές που υπάρχουν.\nΤο financial fairplay δεν δίνει αδειοδότηση, αλλά μπορεί η πειθαρχική επιτροπή της ΟΥΕΦΑ να επιβάλει άλλες κυρώσεις. Φέτος λειτουργούν 20 από τα άρθρα του και τα υπόλοιπα τίθενται σε εφαρμογή από του χρόνου. Απομένει η Λίγκα να αποφασίσει αν οι κυρώσεις αυτές θα είναι υποβιβασμός, αφαίρεση βαθμών από το πρωτάθλημα κλπ., αλλά δεν θα έχουμε να κάνουμε με αποκλεισμό από την Ευρώπη. Γι’ αυτό το κομμάτι, υπάρχει το σύστημα αδειοδότησης.\nΤο αίτημα για επιμήκυνση των δόσεων προς την εφορία δεν είναι μόνο του Άρη, αλλά κατατέθηκε μέσω της ΕΠΟ. Αποτελεί αίτημα όλων των ΠΑΕ εκτός μίας, που δεν θέλω να πω ποια είναι, αλλά έχει 240 δόσεις. Ο υπουργός Οικονομικών, με τον οποίο υπήρξε συνάντηση, μας είπε ότι αν συμφωνήσει κι αυτή η ΠΑΕ που δεν δέχεται μέχρι στιγμής, η επιμήκυνση θα εφαρμοστεί».


Νότης Σφανιακάκης – Γιώργος Μουκίδης: Κόντρα χωρίς όρια και εξώδικο στον τραγουδιστή\nNewsIT Ελλαδα Νοτης Σφανιακακης – Γιωργος Μουκιδης: Κοντρα χωρις ορια και εξωδικο στον τραγουδιστη\nΦωτογραφία Facebook George Moukidis\nΟ Γιώργος Μουκίδης ήταν εκείνος που αργά το βράδυ της Κυριακής (27.05.2018) με ανάρτησή του στην προσωπική του σελίδα στο Facebook ανακοίνωσε ότι δεν θέλει πια ο Νότης Σφακιανάκης να ερμηνεύει τα τραγούδια που του έχει γράψει.\nΈκανε γνωστό δε ότι τις επόμενες μέρες θα φτάσει στα χέρια του τραγουδιστή και εξώδικο. «Με εξώδικο που θα επιδοθεί-κοινοποιηθεί τις αμέσως προσεχείς ημέρες ΑΠΑΓΟΡΕΥΩ την δημόσια εκτέλεση των τραγουδιών μου από τον τραγουδιστή Νότη Σφακιανάκη», έγραψε ο Γιώργος Μουκίδης.\nΔείτε το post που έκανε ο Γιώργος Μουκίδης\n«Απαγορεύεται η δημόσια εκτέλεση των τραγουδιών μου κύριε Σφακιανάκη» έγραφε άλλο post.\nΟι αντιδράσεις θαυμαστών του Νότη Σφακιανάκη και όχι μόνο ήταν πολλές. Ορισμένες από αυτές οργισμένες απ’ ό,τι φαίνεται από νέο post που έκανε ο Γιώργος Μουκίδης. «Μετά από όλα αυτά τα «γλυκόλογα» που διάβασα χθες στον «τοίχο» μου και στην σελίδα μου από ορισμένους φαν του «αυτοκράτορα» κατάλαβα τελικά γιατί έκανε τόσο μεγάλη επιτυχία στις τάξεις τους το τραγούδι του πρώην συνεργάτη μου «Πρόβατα». Έτσι εξηγούνται όλα…», έγραψε.\nΠοια τραγούδια του έχει τραγουδήσει ο Νότης Σφακιανάκης\nΜερικές από τις μεγαλύτερες επιτυχίες που έχει τραγουδήσει ο Σφακιανάκης ήταν αποτέλεσμα της συνεργασίας του με τον Γιώργο Μουκίδη. Ανάμεσα σε αυτές τραγούδια όπως: Η Στέλλα η Σμυρνία, Δεν σε χρειάζομαι, Θέλω να σε ξαναδώ, Θέλω να την κάνω, Και δεν μπορώ, Θυσιάστηκα, Ένα γράμμα, Μια ματιά σου μόνο φτάνει, Δεν μπορώ να καταλάβω, Να ξαναρθείς.\nFACEBOOKΓΙΩΡΓΟΣ ΜΟΥΚΙΔΗΣΕΙΔΗΣΕΙΣΕΞΩΔΙΚΟΝΟΤΗΣ ΣΦΑΚΙΑΝΑΚΗΣΣΤΙΧΟΥΡΓΟΣΣΥΝΘΕΤΗΣΤΡΑΓΟΥΔΙΑΤΡΑΓΟΥΔΙΣΤΗΣ


Nέος γύρος αντιπαράθεσης ΜΑΤ – Μουτζούρη στη Λέσβο | BLOKO\nΑρχική / Ελλάδα / ΜΑΤ / Νησιά / Nέος γύρος αντιπαράθεσης ΜΑΤ – Μουτζούρη στη Λέσβο\n11 Σεπτεμβρίου Ελλάδα , ΜΑΤ , Νησιά Edit\nΝέος γύρος αντιπαράθεσης μεταξύ του Περιφερειάρχη Κώστα Μουτζούρη και αστυνομικών των ΜΑΤ, ο δεύτερος μετά τα γεγονότα του Φεβρουαρίου στη Λέσβο, εξελίχθηκε νωρίτερα σήμερα στο νησί.\nΌπως πληροφορείται η «Κ», νωρίς το πρωί ο κ. Μουτζούρης είχε λεκτική αντιπαράθεση με αστυνομικούς των ΜΑΤ, που είχαν μόλις φτάσει στο νησί, προκειμένου να συνδράμουν τη μόνιμη δύναμη του νησιού να αντιμετωπίσει τη σοβαρή κρίση που ανέκυψε στη Μόρια. Το περιστατικό διαδραματίστηκε στο λόμπι ενός ξενοδοχείου κοντά στην Καλλονή.\nΣύμφωνα με τις περιγραφές των αστυνομικών, ο κ. Μουτζούρης στη θέα τους φέρεται να τους απηύθυνε το λόγο λέγοντάς τους με ειρωνικό ύφος «πείτε και μια καλημέρα ρε παιδιά». Εκείνοι δεν αντέδρασαν, ενώ ο επικεφαλής της διμοιρίας στράφηκε προς το μέρος των συναδέλφων τους προτρέποντάς τους να μην συνεχίσουν την αντιπαράθεση μαζί του.\nΑντιλαμβανόμενος την αντίδραση των αστυνομικών ο κ. Μουτζούρης φέρεται να ενοχλήθηκε, φωνάζοντας προς τον επικεφαλής της διμοιρίας «ντροπή σου». Το επεισόδιο μάλιστα δεν έληξε εκεί καθώς ο κ. Μουτζούρης φέρεται να ζήτησε τα στοιχεία ενός από τους αστυνομικούς προκειμένου, όπως είπε, να ενημερώσει σχετικά τον επικεφαλής των αστυνομικών δυνάμεων στο νησί. Η ένταση εκτονώθηκε με την αποχώρηση του Περιφερειάρχη από το σημείο, ενώ για όσα συνέβησαν ο επικεφαλής της διμοιρίας ενημέρωσε τους προϊσταμένους του. Στην αναφορά του μάλιστα φέρεται να αποδίδει εν μέρει την παρεξήγηση Και τη στάση που τήρησε στη διάρκεια του περιστατικού στο θέμα του κορωνοϊού και την ανάγκη τήρησης μέτρων κοινωνικής αποστασιοποίησης…\nΟ κ. Μουτζούρης πάντως, που ρωτήθηκε σχετικά, διευκρίνισε ότι όταν είδε τους αστυνομικούς τους ευχαρίστησε για την παρουσία τους στο νησί και ότι αντέδρασε μόνο όταν αντιλήφθηκε ότι ο επικεφαλής της διμοιρίας προέτρεψε τους υφισταμένους του να μην του απευθύνουν το λόγο. Η αντιπαράθεση πάντως γι’ αυτό το ήσσονος σημασίας συμβάν έχει τις ρίζες της στα επεισόδια του περασμένου Φεβρουαρίου, όταν κάτοικοι και φορείς του νησιού που αντιδρούσαν στην κατασκευή κλειστής δομής για μετανάστες είχαν επιτεθεί στα ΜΑΤ, υποχρεώνοντάς τα ουσιαστικά να εγκαταλείψουν τη Λέσβο και την Κυβέρνηση τα σχέδια για κατασκευή νέας δομής στο νησί.


Τα αξεσουάρ M Performance της νέας BMW Σειράς 2 Gran Coupe – ΒΟΡΕΙΝΗ\nHome›Αυτοκινητο›Τα αξεσουάρ M Performance της νέας BMW Σειράς 2 Gran Coupe\nΤα αξεσουάρ M Performance της νέας BMW Σειράς 2 Gran Coupe\nΧάρη στο συνδυασμό εκφραστικής σχεδίασης και ενός εξαιρετικά δυναμικού χαρακτήρα, η νέα BMW Σειρά 2 Gran Coupe (συνδυασμένη κατανάλωση καυσίμου: 7,1 –4,2 l/100 km, συνδυασμένες εκπομπές CO2: 162-110 g/km*) διαθέτει όλα τα προσόντα για να συνεχίσει την επταετή ιστορία επιτυχίας της BMW Gran Coupe και στην compact κατηγορία. Θέλοντας να αναδείξει ακόμα περισσότερο τον αθλητικό χαρακτήρα της και να προσαρμόσει την BMW Σειρά 2 Gran Coupe στις ανάγκες και απαιτήσεις των φίλων του μηχανοκίνητου αθλητισμού, η BMW προσφέρει επίσης μία ευρεία γκάμα αξεσουάρ M Performance, με το λανσάρισμα του μοντέλου, το Νοέμβριο του 2019.\nΕλκυστικές και λειτουργικές λεπτομέρειες για μοναδικά γοητευτική παρουσία.\nΑρκετές προσφερόμενες επιλογές προσφέρουν τη δυνατότητα στον πελάτη να αναδείξει το εξωτερικό της νέας BMW Σειράς 2 Gran Coupe με μία πιο δυναμική εμφάνιση. Η πίσω αεροτομή M σε γυαλιστερό μαύρο όχι μόνο προσθέτει μία ελκυστική πινελιά φινέτσας, αλλά βελτιστοποιεί και τη ροή αέρα γύρω από το αυτοκίνητο προς όφελος της οδηγικής συμπεριφοράς χάρη στη μείωση της άνωσης. Η ονομασία του μοντέλου σε γυαλιστερό μαύρο και οι στρογγυλές απολήξεις εξαγωγής M Performance από ανοξείδωτο ατσάλι με εξωτερικό σωλήνα από τιτάνιο και κέλυφος από ανθρακόνημα αναδεικνύουν την πίσω όψη του αυτοκινήτου. Η εμπρός διακοσμητική γρίλια Μ από γυαλιστερό μαύρο πλέγμα χαρίζει στο εμπρός τμήμα μία ιδιαίτερα δυναμική εμφάνιση. Τα καλύμματα εξωτερικών καθρεπτών από Carbon της M Performance αποτελούν διακριτικές αλλά χαρακτηριστικές λεπτομέρειες στο προφίλ του αυτοκινήτου. Όπως όλα τα στοιχεία από ανθρακονήματα είναι χειροποίητα, με διαφανές φινίρισμα και έντονη λάμψη για ένα εντυπωσιακό οπτικό αποτέλεσμα. Η χαρακτηριστική δομή του συγκεκριμένου υλικού προσδίδει στα εξαρτήματα από πλαστικό ενισχυμένο με ανθρακόνημα μία άκρως εντυπωσιακή εμφάνιση.\nΕσωτερικό με διάχυτη αίσθηση πολυτέλειας και έμφαση στο αγωνιστικό στυλ.\nΤο εσωτερικό της νέας BMW Σειράς 2 Gran Coupe μπορεί να αναβαθμιστεί με πολυάριθμα αξεσουάρ M Performance. Κυρίαρχο στοιχείο είναι το τιμόνι M Performance. Η στεφάνη φέρει επένδυση από alcantara εξαιρετικής πρόσφυσης με μεγάλες υποδοχές για τους αντίχειρες και ειδικά ένθετα. Το τιμόνι δίνει στον οδηγό την αίσθηση μιας πολύ στενής σχέσης με το αυτοκίνητο, κάτι σημαντικό για δυναμική και ασφαλή οδήγηση. Η κόκκινη σήμανση στο πάνω κέντρο ενισχύει αυτή την αίσθηση. Ένα ακόμα εντυπωσιακό οπτικό χαρακτηριστικό είναι η ασημί-γκρι χειροποίητη ραφή τύπου σταυροβελονιάς στη στεφάνη του τιμονιού. Η επένδυση από ανθρακόνημα / alcantara ολοκληρώνει τέλεια την εντυπωσιακή εμφάνιση. Τα χειριστήρια αλλαγών σχέσεων (shift paddles) του τιμονιού M Performance μπορούν επίσης να παραγγέλνονται και σε έκδοση M Performance με ανθρακονημάτινη αντί της στάνταρ χρωμιωμένης επιφάνειας για εκδόσεις της BMW Σειράς 2 Gran Coupe με 7-τάχυτο κιβώτιο διπλού συμπλέκτη, 8-τάχυτο Steptronic ή 8-τάχυτο σπορ Steptronic. Η εικόνα σπορ πολυτέλειας ολοκληρώνεται με τα πατάκια M Performance με λογότυπο M Performance, ένα σημαιάκι στα κλασικά χρώματα Μ και ένα πλαίσιο με εμφάνιση αλουμινίου που περιλαμβάνει διακοσμητική ραφή σε αντίθετα χρώματα.\nΚορυφαίες δυναμικές επιδόσεις χάρη στο σπορ σύστημα φρένων.\nΌλοι γνωρίζουν ότι η κινητήρια ισχύς από μόνη της δεν είναι το μυστικό της επιτυχίας αλλά απαιτείται και η σωστή απόδοση πέδησης. Και επειδή το σύστημα αυτό από τον μηχανοκίνητο αθλητισμό μπορεί να τύχει εφαρμογής και στο δρόμο, η BMW Σειρά 2 Gran Coupe μπορεί να εφοδιάζεται με σύστημα φρένων M Performance με χαρακτηριστικές κόκκινες δαγκάνες. Οι μεγαλύτεροι αεριζόμενοι διάτρητοι, ελαφρού βάρους δίσκοι προσφέρουν βελτιωμένη απόκριση πέδησης, βελτιστοποιημένη επιβράδυνση ακόμα και σε ακραίες συνθήκες και μέγιστη αντοχή.\nΟλοκληρωμένα σετ ζαντών 18 και 19” ενισχύουν τον αθλητικό χαρακτήρα.\nΤα ολοκληρωμένα σετ σφυρήλατων ζαντών M Performance Y-Spoke Styling 554 M 18” και M Performance Double Spoke Styling 555 M 19” τονίζουν τον σπορ χαρακτήρα της BMW Σειράς 2 Grand Coupe. Με φινίρισμα Jet Black matt προσθέτουν μία ακόμα έντονη σπορ πινελιά στη γοητεία του αυτοκινήτου. Ένα ξεχωριστό στοιχείο προστίθεται στη περίπτωση της ζάντας 19 ιντσών χάρη στο γυαλιστερό φινίρισμα με ματ διαφανή λάκα που χαρίζει μία εντυπωσιακή διχρωμία. Η σφυρήλατη ζάντα M Performance Y-Spoke Styling 554 M 18” διατίθεται επίσης και σε πλήρες χειμερινό σετ. Για όποιον προτιμά δίχρωμη ζάντα και το χειμώνα, υπάρχει η ζάντα αλουμινίου M Performance Double-Spoke 556 M Bicolour 18” (Cerium Grey, γυαλισμένη).\nΒιώστε το πνεύμα M Performance ακόμα και με το αυτοκίνητο σταματημένο.\nΗ συναρπαστική αγωνιστική ατμόσφαιρα που δημιουργείται από τα αξεσουάρ M Performance δεν περιορίζεται κατά την οδήγηση της νέας BMW 2 Σειράς Gran Coupe, αλλά σας συνοδεύει και κατά την είσοδο ή έξοδό σας από το αυτοκίνητο. Για παράδειγμα το σετ διαφανειών M Performance για τα προβολάκια LED στις πόρτες είναι μία πολύ εντυπωσιακή επιλογή που σας υποστηρίζει να δείξετε το πάθος σας για σπορ οδήγηση στην άσφαλτο. Η θήκη κλειδιού M Performance που κατασκευάζεται από υψηλής ποιότητας alcantara με ένθετο από ανθρακονήματα δημιουργεί ανυπομονησία για την οδηγική εμπειρία και ενσαρκώνει την αίσθηση της γνήσιας διασκεδαστικής οδήγησης. Χάρη στην εσωτερική εξαγωνική βίδα σε M Light Blue, το κλειδί του αυτοκινήτου είναι σταθερά ασφαλισμένο στη θήκη και επομένως προστατεύεται από γρατζουνιές ή ζημιές. Οι θήκες ελαστικών M Performance που κατασκευάζονται από υψηλής ποιότητας και ανθεκτικό πλαστικό υλικό όχι μόνο καθιστούν την αποθήκευση και μεταφορά των τροχών μία καθαρή και ασφαλή διαδικασία, αλλά δίνουν και μία αγωνιστική αίσθηση στο γκαράζ λόγω σχεδίασης M Performance. Κάθε θήκη φέρει σαφή σήμανση που σημαίνει ότι η αναγνώριση και τοποθέτηση των ελαστικών είναι εύκολη υπόθεση.\nΑνακοίνωση της Αστυνομίας για τα περιστατικά σε κινηματογράφους


Μάθε πως η άσκηση ενισχύει το ανοσοποιητικό - beauty-secrets.gr\nΜάθε πως η άσκηση ενισχύει το ανοσοποιητικό\n27 Σεπτεμβρίου 2021 18 Σεπτεμβρίου 2021\nΔιάβασε παρακάτω πώς το πετυχαίνει και την ακριβή δόση άσκησης που χρειάζεσαι όταν προσπαθείς να ενισχύσεις τις άμυνές σου.\nΠώς να επιτύχεις την ενίσχυση της άμυνας σου\nΗ μία ομάδα έκανε σταθερά μέτριας έντασης ποδηλάτηση για πέντε φορές την εβδομάδα. Ενώ η δεύτερη ομάδα έκανε υψηλής έντασης διαλειμματική, διαρκείας 15-60 δευτερολέπτων, τρεις φορές την εβδομάδα.\nTagged in ανοσοποιητικο, ανοσοποιητικό σύστημα, ανοσοποιητικό σύστημα ενίσχυση, Ασκήσεις\nPrevΕίμαι παντρεμένη αλλά ξένοκοιτάζω Είμαι αμαρτωλή;\nNext10 εντολές ομορφιάς για λαμπερή επιδερμίδα!


Μέλλουσα νύφη αγκαλιάζει αγνώστους για να κολλήσει κορωνοϊό και να μη χαλάσει ο γάμος της - Η Βραδυνή\nΜέλλουσα νύφη αγκαλιάζει αγνώστους για να κολλήσει κορωνοϊό και να μη χαλάσει ο γάμος της\nΝεαρή κοπέλα από την Αυστραλία, η οποία παντρεύεται σε έξι μήνες, πήρε την απόφαση να κάνει τα πάντα για να κολλήσει κορωνοϊό, ώστε να μη χαλάσει ο γάμος της, που έχει προγραμματιστεί να γίνει το καλοκαίρι.\nΤι σκέφτηκε; Βγαίνει έξω κάθε βράδυ, αγκαλιάζει αγνώστους και πίνει τα ποτά τυς, ώστε να νοσήσει και να μην έχει το άγχος του κορωνοϊού λίγο πριν το γάμος.\n«Ο γάμος σου είναι σε έξι εβδομάδες και δεν έχεις κολλήσει κορονοϊό», λέει στο video, με την περιγραφή να αναφέρει «απέκτησε τον κορονοϊό και όχι συναισθήματα», εννοώντας οτι δεν θέλει να ερωτευτεί κάποιον από τους άντρες που αγκαλιάζει.\nΕτικέτες: άγνωστοι, γάμος, κορωνοϊός, νύφη, ποτά\nΑ. Σκέρτσος: Η απαγόρευση για τα βαρέα οχήματα δεν εφαρμόστηκε στην Αττική Οδό με ευθύνη της\nΝ. Ηλιόπουλος: Αίτημα της κοινωνίας η πρόταση μομφής\nΗ εξομολόγηση του Σ. Πούμπουρα για τη μάχη του με την κατάθλιψη\nΣυγκέντρωση εργαζομένων στο Σύνταγμα – Κλειστοί οι γύρω δρόμοι (pics)\nΠτώμα άνδρα στη λίμνη Βουλισμένη της Κρήτης\nΣτη Σαλαμίνα η τραυματισμένη φάλαινα, συγκινεί η εθελόντρια που της τραγουδά (pics+vids)\nΤιμωρήθηκαν από το Australian Open Στ. Τσιτσιπάς και Ντ. Μεντβέντεφ\nΣε ποια σημεία της Β. Ελλάδας είναι απαραίτητες οι αντιολισθητικές αλυσίδες\nΝέο «μαύρο» ρεκόρ στη Ρωσία με πάνω από 100.000 κρούσματα σε 24 ώρες\nΑποζημιώσεις σε όσους έμειναν χωρίς ρεύμα – Άνοιξε η πλατφόρμα, ποιοι είναι οι δικαιούχοι\nΠροσλαμβάνονται τώρα 4.784 εκπαιδευτικοί για να καλυφθούν τα κενά στα σχολεία\nLacta: Το σποτ «γροθιά» στο στομάχι για την κακοποίηση των γυναικών


Στο Δήμο Πυλαίας-Χορτιάτη τιμήθηκε η ημέρα μνήμης της Γενοκτονίας των Ποντίων | Pontos News\nΟ Νίκος Κουρκούλης τραγούδησε γονατιστός στην πίστα για τη Γενοκτονία των Ποντίων\nΗ Ξάνθη δεν ξεχνά τη Γενοκτονία των Ποντίων\n22 Μάιος 2017, 18:41 - Τελευταία Ενημέρωση: 22 Μάιος 2017, 17:45\nΣτο Δήμο Πυλαίας-Χορτιάτη τιμήθηκε η ημέρα μνήμης της Γενοκτονίας των Ποντίων\nΜε το σύνθημα «δεν ξεχνώ» να κυριαρχεί, με κάθε επισημότητα σε πνεύμα ενότητας και με εκδηλώσεις στις δημοτικές ενότητες του Πανοράματος και του Φιλύρου τιμήθηκε και φέτος η ημέρα μνήμης της Γενοκτονίας του ποντιακού ελληνισμού στο Δήμο Πυλαίας-Χορτιάτη.\nΣτο Πανόραμα τις εκδηλώσεις συνδιοργάνωσαν η Ένωση Ποντίων Πανοράματος και η Φιλόπτωχος Αδελφότης Ιμεραίων Πανοράματος.\nΤο πρωί της Κυριακής εψάλη επιμνημόσυνη δέηση στο ναό Αγίου Γεωργίου, ενώ στη συνέχεια κατατέθηκαν στεφάνια στο Ηρώο του Ακρίτα του Πόντου. «Η Γενοκτονία των Ποντίων δεν είναι μια απλή στιγμή της Ιστορίας. Είναι ένα προμελετημένο έγκλημα εναντίον του ελληνισμού, που εκτελέστηκε με ασύλληπτη βαρβαρότητα», σημείωσε στο χαιρετισμό του ο αντιδήμαρχος Πολιτισμού, Αθλητισμού και Νεολαίας Σωκράτης Δωρής.\nΣτην εκδήλωση μίλησαν ακόμη ο πρόεδρος της Φιλοπτώχου Αδελφότητος Ιμεραίων Κώστας Λειβαδόπουλος και ο πρόεδρος της Ένωσης Ποντίων Πανοράματος Γιώργος Λαζαρίδης. Στο τέλος τραγούδησε η χορωδία της Ένωσης Ποντίων Πανοράματος.\nΗ 19η Μαΐου τιμήθηκε και στο Φίλυρο, όπου οι εκδηλώσεις διοργανώθηκαν από τον τοπικό ποντιακό σύλλογο.\nΤο πρωί της Κυριακής τελέστηκε και στον εκεί ναό Αγίου Γεωργίου μνημόσυνο, ενώ στη συνέχεια εψάλη επιμνημόσυνη δέηση στο Μνημείο του Ποντιακού Ελληνισμού. Στην εκδήλωση απηύθυναν χαιρετισμό ο πρόεδρος του Δημοτικού Συμβουλίου του Δήμου Πυλαίας-Χορτιάτη Μιχάλης Γεράνης και ο πρόεδρος του Ποντιακού Συλλόγου Φιλύρου Χρήστος Κουτσίδης. Ακολούθησε μουσικοχορευτικό δρώμενο.\nΗμέρα Μνήμης Γενοκτονίας Ποντίων 2017, Δήμος Πυλαίας-Χορτιάτη\nΜνημόσυνο στη μνήμη των Ποντίων από την Ένωση Ποντίων Πανοράματος\nΈνωση Ποντίων Πανοράματος, Φιλόπτωχος Αδελφότης Ιμεραίων Πανοράματος\nΤην Δευτέρα 3 Σεπτεμβρίου η τελετή στο αμφιθέατρο «Σ. Κουγιουμτζής».\n3 Σεπτέμβριος 2018, 09:00


"... σαν το γαλάζιο του ουρανού ...": Oδηγός για τις μαθησιακές, αναπτυξιακές διαταραχές.\nΗ Δυσλεξία είναι μια δυσλειτουργία που έχει νευρολογική και συχνά κληρονομική βάση, και η οποία συνδέεται με την κατάκτηση και την επεξεργασία της γλώσσας. Διαφέροντας ως προς τον βαθμό σοβαρότητας, εκδηλώνεται ως δυσκολία στην πρόσληψη και έκφραση της γλώσσας(συμπεριλαμβανομένης και της φωνολογικής επεξεργασίας), στην ανάγνωση, στη γραφή με το χέρι, και μερικές φορές στην αριθμητική.\nΗ δυσλεξία δεν είναι αποτέλεσμα της έλλειψης κινήτρων, αισθητηριακής βλάβης, ανεπάρκειας σε μορφωτικές ή περιβαλλοντικές ευκαιρίες, ή άλλες περιορισμένες συνθήκες, αλλά μπορεί να εμφανιστεί μαζί με αυτές τις συνθήκες. Παρόλο που η δυσλεξία διαρκεί όσο και η ζωή, τα άτομα με δυσλεξία συχνά ανταποκρίνονται με επιτυχία στην έγκαιρη και κατάλληλη παρέμβαση.\nΜε ποια συμπτώματα γίνεται αντιληπτή;\nΗ Δυσλεξία είναι γνωστή πάνω από 100 χρόνια και επηρεάζει τη ζωή εκατομμυρίων παιδιών και ενηλίκων σε όλο τον κόσμο,με σοβαρές εκπαιδευτικές, ψυχολογικές και κοινωνικές συνέπειες. Η Δυσλεξία εμφανίζεται στα αγόρια σε αναλογία 4:1 σε σχέση με τα κορίτσια. Εκδηλώνεται τα πρώτα χρόνια φοίτησης στο δημοτικό σχολείο ως μια απροσδόκητη αποτυχία ή πολύ χαμηλή επίδοση στην ανάγνωση και τη γραφή, που δε δικαιολογεί η ηλικία, οι εκπαιδευτικές ευκαιρίες και το νοητικό επίπεδο του παιδιού. Ένα άτομο με Δυσλεξία αντιμετωπίζει πάντα δυσκολίες στον γραπτό λόγο, τη γραφή, σοβαρές δυσκολίες στην ορθογραφία, αργοπορία στην εκμάθηση της ανάγνωσης.\nΑντιμετωπίζει συχνά δυσκολίες στα μαθηματικά, ειδικά στην αφομοίωση συμβόλων και μορφών όπως οι πίνακες πολλαπλασιασμού, δυσκολίες στη βραχύχρονη μνήμη και οργάνωση, την παρακολούθηση οδηγιών και αλληλουχιών, την κατανόηση γραπτών κειμένων.\nΑντιμετωπίζει μερικές φορές δυσκολίες στον προφορικό λόγο, τον χωροχρονικό προσανατολισμό, τη διάκριση δεξί-αριστερό.\nΟι δυσκολίες αυτές, ποιοτικά και ποσοτικά, ποικίλουν από άτομο σε άτομο με τα συμπτώματα να διαφοροποιούνται ανάλογα με την ηλικία του.\nΟ επίσημος ορισμός για τον αυτισμό, όπως καθορίζεται από την αμερικανική ψυχιατρική ένωση στο DSM-IV, είναι Διάχυτες Αναπτυξιακές διαταραχές, ΔΑΔ. Οι Διάχυτες Αναπτυξιακές Διαταραχές είναι μια ευρύτερη κατηγορία που περιλαμβάνει πέντε διαταραχές: α) τον αυτισμό, β) τη διαταραχή Rett, γ) την παιδική αποδιοργανωτική διαταραχή, δ) τη διαταραχή Asperger και ε) τη διάχυτη αναπτυξιακή διαταραχή μη προσδιοριζόμενη αλλιώς. Μερικές φορές ο ορισμός για τον αυτισμό χρησιμοποιείται για να περιγράψει μόνο τον αυτισμό και μερικές φορές χρησιμοποιείται για να περιγράψει και τις πέντε διάχυτες αναπτυξιακές διαταραχές.\nΟι διάχυτες αναπτυξιακές διαταραχές, ΔΑΔ είναι νευρoαναπτυξιακές διαταραχές που εμφανίζεται στα πρώτα χρόνια ζωής του παιδιού. Χαρακτηρίζονται από αποκλίσεις και καθυστερήσεις στην ανάπτυξη των κοινωνικών, επικοινωνιακών και γνωστικών δεξιοτήτων, καθώς και από επαναλαμβανόμενες, περιορισμένες και στερεότυπες συμπεριφορές και ενδιαφέροντα.\nΣυνήθως μπορούν να διαγνωστούν ήδη από την ηλικία των 6 μηνών. Συνήθως οι γονείς είναι αυτοί που παρατηρούν πρώτοι ασυνήθιστη συμπεριφορά στο παιδί τους ή την αδυναμία του παιδιού τους να κατακτήσει τα τυπικά αναπτυξιακά ορόσημα.\nΟρισμένοι γονείς περιγράφουν ένα παιδί που διέφερε από την στιγμή της γέννησής του, ενώ άλλοι περιγράφουν ένα παιδί που εξελισσόταν κανονικά και μετά έχασε αυτές τις δεξιότητες. Τα άτομα με αναπτυξιακές διαταραχές διαφέρουν μεταξύ τους και ως προς τα συμπτώματα και ως προς τη σοβαρότητα αυτών.\nΗ Διαταραχή ελλειμματικής προσοχής με υπερκινητικότητα (ΔΕΠ-Υ) ή διάσπαση προσοχής είναι από τις πλέον μελετημένες διαταραχές της παιδικής ηλικίας, επειδή έχει μεγάλη συχνότητα, συνέπειες στην καθημερινή ζωή και είναι μια μακροπρόθεσμη κατάσταση. Η αυξημένη κινητικότητα, η παρορμητικότητα και η έλλειψη συγκέντρωσης προσοχής είναι τρία από τα στοιχεία που τη χαρακτηρίζουν. Η νοημοσύνη των παιδιών με αυτή τη διαταραχή είναι συνήθως φυσιολογική.\nΧαρακτηριστικά συμπτώματα του παιδιού με Διαταραχή ελλειμματικής προσοχής/ υπερκινητικότητας (διάσπαση προσοχής)μπορεί να είναι ορισμένα από τα ακόλουθα:\n· Συνεχής μετακίνηση\n· Μεταπηδά εύκολα από μια δραστηριότητα σε άλλη\n· Κάνει συνέχεια αταξίες\n· Πιάνει συνέχεια αντικείμενα που δεν επιτρέπεται\n· Αδιαφορεί στην τιμωρία\n· Συγκρούσεις με συνομηλίκους\n· Έχει αστάθεια ή αδεξιότητα\n· Πιθανές δυσκολίες μάθησης\nΗ συχνότητα με την οποία παρατηρείται η ΔΕΠ-Υ (Διασπαση προσοχης) έχει σχέση με τα κριτήρια που τίθενται σε κάθε κοινωνία γι' αυτό και πολιτισμικοί παράγοντες παίζουν σημαντικό ρόλο. Τα ποσοστά ποικίλλουν στις διάφορες χώρες. Το ποσοστό αυτό παγκοσμίως ανέρχεται σε 3 - 6%, ανεξάρτητα από τον τόπο καταγωγής και τον πολιτισμό τους.\nΤο υπερκινητικό παιδί βρίσκεται σε μια συνεχή διέγερση, συνεχώς μεταπηδά από τη μια δραστηριότητα στην άλλη, ενώ η απροσεξία στη συμπεριφορά του εκφράζεται με το "δεν τελειώνω κάτι που έχω αρχίσει". Στην απροσεξία έχουμε και υπερκινητικότητα και παρορμητικότητα. Αυτός ο συνδυασμός "φτιάχνει" το σύνδρομο. Ένα φυσιολογικό παιδί μπορεί να είναι ζωηρό, αλλά δεν έχει διάσπαση προσοχής, μπορεί να κοντρολάρει τον εαυτό του.\nΔιαταραχή Συντονισμού των Κινήσεων. Πρόκειται για μια διαταραχή κίνησης που χαρακτηρίζεται από δυσκολία στην ανάπτυξη κινητικού συντονισμού, σύμφωνα με την χρονολογική ηλικία. Το παιδί παρουσιάζει σοβαρές δυσκολίες α)σε καθημερινές δραστηριότητες που περιλαμβάνουν κίνηση, όπως οι δραστηριότητες αυτοεξυπηρέτησης (φαγητό, ντύσιμο κ.ά.) και το παιχνίδι, και β) σε σχολικές δραστηριότητες, όπως η γραφή.\nΠρουπόθεση για τη διάγνωση Αναπτυξιακής Διαταραχής του Συντονισμού των Κινήσεων αποτελεί η ύπαρξη φυσιολογικής νοημοσύνης και η απουσία νευρολογικών ή άλλων διαταραχών που θα μπορούσαν να προκαλέσουν αντίστοιχα συμπτώματα.\nΣύμφωνα με έρευνες η συγκεκριμένη διαταραχή παρουσιάζεται σε ποσοστό 5-6% του συνολικού σχολικού πληθυσμού, με μεγαλύτερη συχνότητα στα αγόρια απ' ότι στα κορίτσια. Συχνά συνυπάρχει με άλλες αναπτυξιακές διαταραχές, όπως η Διαταραχή Ελλειμματικής Προσοχής-Υπερκινητικότητα, οι Διαταραχές Λόγου/Ομιλίας και οι Μαθησιακές Δυσκολίες.\nΣε γενικές γραμμές οι δυσκολίες αφορούν δεξιότητες αδρής κινητικότητας, λεπτής κινητικότητας και οπτικοκινητικής οργάνωσης/συντονισμού και επηρεάζουν τη συμμετοχή του παιδιού σε δραστηριότητες αντίστοιχες της χρονολογικής του ηλικίας. Πιο αναλυτικά, μερικά από τα συμπτώματα είναι:\n· Καθυστέρηση στην επίτευξη αναπτυξιακών κινητικών ορόσημων, π.χ. περπάτημα\n· Δυσκολία σε δραστηριότητες που περιλαμβάνουν τρέξιμο, πηδηματάκια, ισορροπία και παιχνίδια με μπάλα\n· Δυσκολία στην εκμάθηση νέων κινητικών δραστηριοτήτων\n· Η κίνηση στο χώρο είναι ασυντόνιστη, με έλλειψη ρυθμού, συχνά σκοντάφτει πάνω σε πράγματα\n· Καθυστέρηση στην ανάπτυξη πλευρίωσης (πλευρικής επικράτησης)\n· Αδεξιότητα σε δραστηριότητες αυτοεξυπηρέτησης (ντύσιμο, πλύσιμο κ.ά.) και στη χρήση κουταλιού/πιρουνιού κατά τη διάρκεια του φαγητού\n· Δυσκολία με κατασκευαστικά παιχνίδια, όπως τα τουβλάκια και τα παζλ, αδέξια χρήση των χεριών\n· Ανώριμη λαβή του μολυβιού, δυσκολία κατά το χρωμάτισμα/ζωγραφική\n· Καθυστέρηση στην ομιλία (άρθρωση), παρά το καλό επίπεδο κατανόησης του λόγου\n· Υπερδραστηριότητα/υπερκινητικότητα ή αντίθετα αποφυγή κινητικών δραστηριοτήτων (π.χ. στην παιδική χαρά)\n· Φτωχή απόδοση στη γυμναστική και γενικά σε αθλητικές δραστηριότητες (π.χ. κολύμπι)\n· Αργή εκτέλεση δραστηριοτήτων με τα χέρια, όταν δεν τα βλέπει (π.χ. χτένισμα μαλλιών)\n· Φτωχή εικόνα σώματος, δυσκολία στη διάκριση δεξιά/αριστερά\n· Δυσκολία με δραστηριότητες γραφής (δυσανάγνωστα γράμματα, αργός ρυθμός, κακή οργάνωση στη σελίδα)\n· Δυσκολία να αντιγράψει από απόσταση/από τον πίνακα\n· Κακή στάση σώματος στο θρανίο\n· Δυσκολία στην αντίληψη του χώρου\n· Ελλιπείς σχεδιαστικές και κατασκευαστικές ικανότητες\n· Μικρή διάρκεια προσοχής ή διάσπασή της\nΜακροχρόνιες έρευνες δείχνουν ότι οι δυσκολίες στην κίνηση που αντιμετωπίζουν παιδιά με Αναπτυξιακή Διαταραχή του Συντονισμού των Κινήσεων σπάνια εξαλείφονται χωρίς ειδική παρέμβαση. Αντιθέτως, συνοδεύουν το παιδί σε όλο και περισσότερους τομείς της ζωής του - από το κινητικό παιχνίδι στην αυτοεξυπηρέτηση και από εκεί στις σχολικές δραστηριότητες και στις κοινωνικές σχέσεις με τους συνομήλικους. Ξεκινούν από την παιδική ηλικία και παραμένουν ακόμα και μετά την ενηλικίωση, εμποδίζοντας την αποτελεσματική συμμετοχή σε καθημερινές δραστηριότητες και επηρεάζοντας τις επιλογές του ατόμου.\nΜε την καθυστέρηση της διάγνωσης, και επομένως με την καθυστέρηση της θεραπευτικής παρέμβασης, από τις κινητικές αρχικά δυσκολίες συνήθως προκύπτουν και δευτερεύουσες αρνητικές επιπτώσεις στη ζωή του παιδιού. Η αποφυγή σωματικών δραστηριοτήτων (π.χ. γυμναστική, ομαδικά παιχνίδια) μπορεί να οδηγήσει το παιδί σε παχυσαρκία, ενώ ταυτόχρονα, λόγω της απόσυρσης από συγκεκριμένες δραστηριότητες να προκαλέσει δυσκολία στη δημιουργία κοινωνικών σχέσεων με συνομηλίκους.\nΑπό τα παραπάνω είναι φανερό ότι αναπόφευκτα οι κινητικές δυσκολίες θα συνοδεύονται συχνά και από κοινωνικές και συναισθηματικές δυσκολίες (αίσθημα αποτυχίας, χαμηλή αυτοεκτίμηση).\nΔιαταραχή της ροής της ομιλίας\nΟ τραυλισμός είναι μια διαταραχή της φυσιολογικής ροής και του ρυθμού της ομιλίας, που δεν ανταποκρίνεται στην ηλικία του παιδιού. Ο τραυλισμός εμφανίζεται συνήθως μεταξύ 2-7 ετών, σε μια ηλικία ευαίσθητη, αφού σε αυτή την ηλικία το παιδί αναπτύσσει σημαντικά το λόγο του.\nΜάλιστα παρατηρείται σε περισσότερα αγόρια παρά κορίτσια (3:1). Ο τραυλισμός εκδηλώνεται σε προσχολική και σχολική ηλικία με τρία βασικά είδη συμπεριφορών: βασικές ή πρωταρχικές (core behaviors), δευτερεύουσες συμπεριφορές (secondary behaviors ), συναισθήματα και πεποιθήσεις (feelings and attitudes).\nα. Βασικές/Πρωταρχικές Συμπεριφορές - Λεκτικές:\nΤραυλικές (- σοβαρές): Δυσρυθμίες σε λέξεις\n· Επαναλήψεις ήχων, συλλαβών (π.χ. κ-κ-κ-κότα, πα-πα-πάνω)\n· Επιμηκύνσεις ήχων, που ακούγονται ή όχι (π.χ. θθθθθθέλω)\n· Επαναλήψεις μονοσύλλαβων λέξεων (π.χ. και-και-και)\n· Μπλοκαρίσματα (π.χ. π..όρτα)\nΜη τραυλικές (-λιγότερο σοβαρές): Δυσρυθμίες ανάμεσα σε λέξεις\n· Παρεμβολές (π.χ. 'ααα.', 'εεε.', 'λοιπόν')\n· Αναθεωρήσεις (π.χ. χθες το βββ.(βράδυ) νύχτα)\n· Επαναλήψεις φράσεων και πολυσύλλαβων λέξεων (π.χ. Ήθελα να πάω - να πάω).\nβ. Δευτερεύουσες Συμπεριφορές\n· Διαφυγή (κλείσιμο ματιών, κούνημα κεφαλής, κορμού ή άκρων, εξώθηση της γλώσσας, για την ολοκλήρωση μιας λέξης ή μιας φράσης)\n· Αποφυγή (αλλαγή λέξης για την αποφυγή τραυλικού επεισοδίου, χρήση περιφράσεων)\nγ. Συναισθήματα και Πεποιθήσεις\nΑν ένα παιδί χρήζει εξατομικευμένου προγράμματος θεραπείας και δεν ενταχθεί άμεσα τότε με το πέρασμα του χρόνου και τη συνειδητοποίηση του τραυλισμού από το παιδί, μπορεί να εκδηλωθεί αποφυγή ή παραίτηση από την επιθυμία να επικοινωνήσει λεκτικά. Η προσπάθεια που κάνει το παιδί που τραυλίζει να σταματήσει ή να αποφύγει τον τραυλισμό, του προκαλεί έντονη ψυχολογική πίεση και πιθανώς μια αίσθηση ανεπάρκειας και ματαίωσης της επιθυμίας για επικοινωνία. Τα συναισθήματα που αναπτύσσονται σχετικά με τον τραυλισμό αποτελούν τα λεγόμενα εσωτερικά χαρακτηριστικά του, τα οποία αυξανόμενα με το χρόνο τον συντηρούν.\nΔιαταραχή λόγου και Ομιλίας. Είναι μια διαταραχή κατά την οποία εμφανίζονται δυσκολίες στην αντίληψη, επεξεργασία και οργάνωση των ήχων σε λέξεις στο φωνολογικό σύστημα της γλώσσας. Δηλαδή μια ολόκληρη ομάδα ήχων δεν έχει κατακτηθεί σωστά και συνεπώς πολλαπλοί ήχοι προφέρονται λανθασμένα, ενώ δεν θα έπρεπε σύμφωνα με τη χρονολογική ηλικία του παιδιού.\nΟι δυσκολίες αυτές συχνά εμφανίζονται κατά την παιδική ηλικία και μπορεί να γίνουν μακροχρόνιες. Επίσης, μπορεί να εμφανιστούν για πρώτη φορά και αργότερα σε ενήλικες ως αποτέλεσμα εγκεφαλικού επεισοδίου, τραύματος ή ασθένειας.\nΗ Διαταραχή λόγου και Ομιλίας είναι πιο συχνή στα αγόρια. Περίπου το 3% των παιδιών προσχολικής ηλικίας και το 2% των παιδιών ηλικίας 6 - 7 παρουσιάζουν φωνολογική διαταραχή. Από την ηλικία των 17 ετών, μόνο το 0,5% του πληθυσμού πλήττεται. Οι εξελικτικές φωνολογικές διαταραχές μπορεί να εμφανιστούν σε συνδυασμό με άλλες διαταραχές της επικοινωνίας, όπως ο τραυλισμός, η ειδική γλωσσική διαταραχή (SLI), ή απραξία του λόγου (developmental apraxia of speech).\n· Αποτυχία να παράγουν και να χρησιμοποιούν κατάλληλα συγκεκριμένους ήχους με αποτέλεσμα η ομιλία τους να είναι δυσκατάληπτη.\n· Πτώση συλλαβών (π.χ. μπα αντί για μπάλα, νανα αντί για μπανάνα)\n· Αντικαταστάσεις ήχων (π.χ. θουπα αντί για σούπα)\n· Απλοποιήσεις ή απαλοιφές ήχων (π.χ. πιτι αντί για σπίτι)\n· Αντιμεταθέσεις ή αντίστροφες ήχων ή συλλαβών (π.χ. παιδόποτος αντί για παιδότοπος)\nΣυνέπειες εάν δεν παρέμβουμε\nΗ έγκαιρη διάγνωση και αποκατάσταση των Διαταραχών λόγου και Ομιλίας αποτελεί σημαντικό παράγοντα για την περαιτέρω πορεία του παιδιού και την αποφυγή άλλων δυσκολιών όπως:\nΣύμφωνα με επιστημονικές έρευνες το 15-20% του μαθητικού πληθυσμού αντιμετωπίζει κάποια Μαθησιακή Δυσκολία σε έναν ή περισσότερους τομείς ή αντικείμενα μάθησης. Το DSM - IV(εργαλείο ταξινόμησης διαταραχών) αναφέρει τέσσερις κατηγορίες Μαθησιακών Διαταραχών:\n1. Διαταραχή της Ανάγνωσης,\n2. Διαταραχή των Μαθηματικών,\n3. Διαταραχή της Γραπτής Έκφρασης,\n4. Μαθησιακή Διαταραχή μη Προσδιοριζόμενη Αλλιώς\nΤο άτομο με δυσκολία στην ανάγνωση, τα μαθηματικά και τη γραπτή έκφραση παρουσιάζει ως παιδί χαμηλή σχολική επίδοσηστους αντίστοιχους τομείς δεξιοτήτων, ενώ ως ενήλικας είναι δυσλειτουργικός σε δραστηριότητες της καθημερινής ζωής που απαιτούν αναγνωστικές δεξιότητες, μαθηματική ικανότητα, σύνθεση γραπτών κειμένων.\nΑναρτήθηκε από VaggelitsaKarava στις 3:25:00 μ.μ.\nΕτικέτες Διαταραχές, μαθησιακές δυσκολίες, Ψυχολογία